**บทที่ ๑**

**กล่าวนำ**

* **ความเป็นมา**

จากสภาวการณ์การเปลี่ยนแปลงทั้งภายในและภายนอกประเทศ ที่มีผลกระทบต่อการจัดการศึกษาของประเทศ ชี้ให้เห็นว่าประเทศไทยยังต้องเผชิญกับกระแสการเปลี่ยนแปลงของโลกศตวรรษที่ ๒๑ ที่เป็นไปอย่างรวดเร็ว ซับซ้อน และคาดการณ์ได้ยาก ในขณะที่ผลการจัดการศึกษาของประเทศไทยในทุกระดับยังคงมีปัญหา ทั้งในด้านคุณภาพของคนไทยที่ผู้เรียนและผู้สำเร็จการศึกษาระดับต่าง ๆ มีผลสัมฤทธิ์ทางการศึกษา คุณลักษณะ และทักษะอยู่ในระดับที่ไม่น่าพึงพอใจ รวมทั้งระบบการจัดการศึกษาในปัจจุบันก็ไม่มีประสิทธิภาพเพียงพอ ที่จะรองรับสภาวการณ์การเปลี่ยนแปลงอย่างก้าวกระโดด และไร้ขีดจำกัดของเทคโนโลยีดิจิทัลที่สามารถเชื่อมทั้งโลกให้เป็นหนึ่งเดียว การเร่งปฏิรูปการศึกษาตามแนวทางปฏิรูปประเทศ ยุทธศาสตร์ชาติ และการขับเคลื่อนประเทศไทยสู่ “ไทยแลนด์ ๔.๐” จึงเป็นทางออกสำคัญของการจัดการศึกษาเพื่อให้ประชาชนได้รับโอกาสในการศึกษาและเรียนรู้ตลอดชีวิตอย่างมีคุณภาพ สามารถพัฒนาศักยภาพและขีดความสามารถให้เต็มตามศักยภาพของแต่ละบุคคล อันจะนำไปสู่การสร้างความผาสุกร่วมกันในสังคมของชนในชาติ และลดความเหลื่อมล้ำในสังคมให้มีความเสมอภาคและเท่าเทียมกันมากขึ้น รวมทั้งพัฒนาประเทศให้สามารถก้าวข้ามกับดักประเทศที่มีรายได้ปานกลางไปสู่ประเทศที่พัฒนาในอีก ๒๐ ปีข้างหน้า

* **กรอบแนวคิดแผนการศึกษาแห่งชาติ**

แนวคิดการจัดการศึกษา (Conceptual Design) ตามแผนการศึกษาแห่งชาติ ยึดหลักสำคัญในการจัดการศึกษา ประกอบด้วย **หลักการจัดการศึกษาเพื่อปวงชน** (Education for All) **หลักการจัดการศึกษาเพื่อความเท่าเทียมและทั่วถึง** (Inclusive Education) **หลักปรัชญาของเศรษฐกิจพอเพียง** (Sufficiency Economy) และ**หลักการมีส่วนร่วมของทุกภาคส่วนของสังคม** (All for Education)

เป้าหมายการพัฒนาที่ยั่งยืน (Sustainable Development Goals : SDGS 2030) เป้าหมายด้านการศึกษา **“เป้าหมายที่ ๔ สร้างหลักประกันว่าทุกคนมีการศึกษาที่มีคุณภาพอย่างครอบคลุมและเท่าเทียม และสนับสนุนโอกาสในการเรียนรู้ตลอดชีวิต”** แผนการศึกษาแห่งชาติจึงต้องพัฒนาคุณภาพและประสิทธิภาพการจัดการศึกษาของประเทศ สำหรับการพัฒนาอย่างยั่งยืนและการมีวิถีชีวิตที่ยั่งยืน โดยยุทธศาสตร์ชาติ (National Strategy) ได้กำหนดเป้าหมายการพัฒนาประเทศอย่างยั่งยืนตามหลักธรรมาภิบาล เพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการให้เปิดเป็นพลังผลักดันร่วมกันไปสู่เป้าหมายและได้กำหนด วิสัยทัศน์ จุดมุ่งหมาย เป้าหมาย ตัวชี้วัด และยุทธศาสตร์ของแผนการศึกษาแห่งชาติดังนี้

* **วิสัยทัศน์ของแผนการศึกษาแห่งชาติ (VISION)**

**“คนไทยทุกคนได้รับการศึกษาและเรียนรู้ตลอดชีวิตอย่างมีคุณภาพ ดำรงชีวิตอย่างเป็นสุขสอดคล้องกับหลักปรัชญาเศรษฐกิจพอเพียง และการเปลี่ยนแปลงของโลกศตวรรษที่ ๒๑”**

* **วัตถุประสงค์ของแผนการศึกษาแห่งชาติ (Objectives)**

เพื่อพัฒนาระบบและกระบวนการจัดการศึกษาที่มีคุณภาพและมีประสิทธิภาพ

เพื่อพัฒนาคนไทยให้เป็นพลเมืองดี มีคุณลักษณะ ทักษะ และสมรรถนะที่สอดคล้องกับบทบัญญัติของรัฐธรรมนูญแห่งราชอาณาจักรไทย พระราชบัญญัติการศึกษาแห่งชาติ และยุทธศาสตร์ชาติ

เพื่อพัฒนาสังคมไทยให้เป็นสังคมแห่งการเรียนรู้ และคุณธรรม จริยธรรม รู้รักสามัคคี และร่วมมือผนึกกำลังมุ่งสู่การพัฒนาประเทศอย่างยั่งยืน ตามหลักปรัชญาของเศรษฐกิจพอเพียง

เพื่อนำประเทศก้าวข้ามกับดักประเทศที่มีรายได้ปานกลาง และความเหลื่อมล้ำภายในประเทศลดลง

* **เป้าหมายด้านผู้เรียน (Learner Aspirations)**

แผนการศึกษาแห่งชาติ มุ่งพัฒนาผู้เรียนทุกคนให้มีคุณลักษณะ และทักษะการเรียนรู้ในศตวรรษที่ ๒๑ (3Rs 8Cs) ประกอบด้วย ทักษะและคุณลักษณะ ดังนี้

**3Rs** ได้แก่ การอ่านออก (Reading) การเขียนได้ (Writing) และการคิดเลขเป็น (Arithmetic)

**8Cs** ได้แก่ ทักษะด้านการคิดอย่างมีวิจารณญาณ และทักษะในการแก้ปัญหา (Critical Thinking and Problem Solving) ทักษะด้านการสร้างสรรค์และนวัตกรรม (Creativity and Innovation) ทักษะด้านความเข้าใจต่างวัฒนธรรม ต่างกระบวนทัศน์ (Cross 3 cultural Understanding) ทักษะด้านความร่วมมือ การทำงานเป็นทีม และภาวะผู้นำ (Collaboration, Teamwork and Leadership) ทักษะด้านการสื่อสาร สารสนเทศ และการรู้เท่าทันสื่อ (Communications, Information and Media Literacy)   
ทักษะด้านคอมพิวเตอร์ และเทคโนโลยีสารสนเทศและการสื่อสาร (Computing and ICT Literacy)   
ทักษะอาชีพและทักษะการเรียนรู้ (Career and Learning Skills) และความมีเมตตา กรุณา มีวินัย คุณธรรม จริยธรรม (compassion)

* **เป้าหมายการจัดการศึกษา (Aspirations)**

แผนการศึกษาแห่งชาติ ได้กำหนดเป้าหมายของการพัฒนาการศึกษาในระยะ ๒๐ ปี ไว้ ๕ ด้านประกอบด้วย

**ด้านที่ ๑** ประชากรทุกคนเข้าถึงการศึกษาที่มีคุณภาพและมีมาตรฐานอย่างทั่วถึง (Access)

**ด้านที่ ๒** ผู้เรียนทุกคน ทุกกลุ่มเป้าหมายได้รับบริการการศึกษาที่มีคุณภาพตามมาตรฐานอย่างเท่าเทียม (Equity)

**ด้านที่ ๓** ระบบการศึกษาที่มีคุณภาพ สามารถพัฒนาผู้เรียนให้บรรลุขีดความสามารถเต็มศักยภาพ (Quality)

**ด้านที่ ๔** ระบบการบริหารจัดการศึกษาที่มีประสิทธิภาพ เพื่อการลงทุนทางการศึกษาที่คุ้มค่าและบรรลุเป้าหมาย (Efficiency)

**ด้านที่ ๕** ระบบการศึกษาที่สนองตอบและก้าวทันการเปลี่ยนแปลงของโลกที่เป็นพลวัตและบริบทที่เปลี่ยนแปลง (Relevancy)

* **ยุทธศาสตร์ในการพัฒนาการศึกษา**

แผนการศึกษาแห่งชาติ ได้กำหนดยุทธศาสตร์ในการพัฒนาการศึกษาภายใต้ ๖ ยุทธศาสตร์หลัก ที่สอดคล้องกับยุทธศาสตร์ชาติ ๒๐ ปี เพื่อให้แผนการศึกษาแห่งชาติบรรลุเป้าหมายตามจุดมุ่งหมาย วิสัยทัศน์ และแนวคิดการจัดการศึกษา ดังนี้

**ยุทธศาสตร์ที่ ๑** : การจัดการศึกษาเพื่อความมั่งคงของสังคมและประเทศชาติ มีเป้าหมาย คือ

คนทุกช่วงวัยมีความรักในสถาบันหลักของชาติ และยึดมั่นการปกครองระบอบประชาธิปไตยอันมีพระมหากษัตริย์ทรงเป็นประมุข

คนทุกช่วงวัยในเขตพัฒนาพิเศษเฉพาะกิจจังหวัดชายแดนใต้และพื้นที่พิเศษได้รับการศึกษาและเรียนรู้อย่างมีคุณภาพ

คนทุกช่วงวัยได้รับการศึกษา การดูแลและป้องกันจากภัยคุกคามในชีวิตรูปแบบใหม่

**ยุทธศาสตร์ที่ ๒** : การผลิตและพัฒนากำลังคน การวิจัย และนวัตกรรม เพื่อสร้างขีดความสามารถในการแข่งขันของประเทศ มีเป้าหมาย คือ

กำลังคนมีทักษะที่สำคัญจำเป็นและมีสมรรถนะตรงตามความต้องการตลาดงาน และการพัฒนาเศรษฐกิจและสังคมประเทศ

สถาบันการศึกษาและหน่วยงานที่จัดการศึกษาผลิตบัณฑิตที่มีความเชี่ยวชาญ และเป็นเลิศเฉพาะด้าน

การวิจัยและพัฒนาเพื่อสร้างองค์ความรู้ และนวัตกรรมที่สร้างผลผลิตและมูลค่าเพิ่มทางเศรษฐกิจ

**ยุทธศาสตร์ที่ ๓** : การพัฒนาศักยภาพคนทุกช่วงวัย และการสร้างสังคมแห่งการเรียนรู้ มีเป้าหมาย คือ

ผู้เรียนมีทักษะและคุณลักษณะพื้นฐานของพลเมืองไทย และทักษะและคุณลักษณะที่จำเป็นในศตวรรษที่ ๒๑

คนทุกช่วงวัยมีทักษะ ความรู้ความสามารถ และสมรรถนะตามมาตรฐานการศึกษาและมาตรฐานวิชาชีพ และพัฒนาคุณภาพชีวิตได้ตามศักยภาพ

สถานศึกษาทุกระดับการศึกษาสามารถจัดกิจกรรม/กระบวนการเรียนรู้ตามหลักสูตรอย่างมีคุณภาพและมาตรฐาน

แหล่งเรียนรู้ สื่อตำราเรียน นวัตกรรม และสื่อการเรียนรู้มีคุณภาพและมาตรฐาน และประชาชนสามารถเข้าถึงได้โดยไม่จำกัดเวลาและสถานที่

ระบบและกลไกการวัด การติดตาม และประเมินผลมีประสิทธิภาพ

ระบบการผลิตครูอาจารย์ และบุคลากรทางการศึกษา ได้มาตรฐานระดับสากล

ครูอาจารย์ และบุคลากรทางการศึกษา ได้รับการพัฒนาสมรรถนะตามมาตรฐาน

**ยุทธศาสตร์ที่ ๔** : การสร้างโอกาส ความเสมอภาค และความเท่าเทียมทางการศึกษา มีเป้าหมาย คือ

ผู้เรียนทุกคนได้รับโอกาสและความเสมอภาคในการเข้าถึงการศึกษาที่มีคุณภาพ

การเพิ่มโอกาสทางการศึกษาผ่านเทคโนโลยีดิจิทัลเพื่อการศึกษาสำหรับคนทุกช่วงวัย

ระบบข้อมูลรายบุคคลและสารสนเทศทางการศึกษาที่ครอบคลุม ถูกต้อง เป็นปัจจุบัน เพื่อการวางแผนการบริหารจัดการ การติดตามประเมิน และรายงานผล

**ยุทธศาสตร์ที่ ๕** : การจัดการศึกษาเพื่อเสริมสร้างคุณภาพชีวิตที่เป็นมิตรกับสิ่งแวดล้อม มีเป้าหมาย คือ

คนทุกช่วงวัย มีจิตสำนึกรักษ์สิ่งแวดล้อม มีคุณธรรม จริยธรรม และนำแนวคิดตามหลักปรัชญา

ของเศรษฐกิจพอเพียงสู่การปฏิบัติ

หลักสูตร แหล่งเรียนรู้ และสื่อการเรียนรู้ที่ส่งเสริมคุณภาพชีวิตที่เป็นมิตรกับสิ่งแวดล้อม คุณธรรม จริยธรรม และนำแนวคิดตามหลักปรัชญาของเศรษฐกิจพอเพียงสู่การปฏิบัติ

การวิจัยและพัฒนาเพื่อองค์ความรู้ และนวัตกรรมด้านการสร้างเสริมคุณภาพชีวิตที่เป็นมิตรกับสิ่งแวดล้อม

**ยุทธศาสตร์ที่ ๖** : การพัฒนาประสิทธิภาพของระบบบริหารจัดการศึกษา มีเป้าหมาย คือ

โครงสร้าง บทบาท และระบบการบริหารจัดการศึกษามีความคล่องตัว ชัดเจน และสามารถตรวจสอบได้

ระบบการบริหารจัดการศึกษามีประสิทธิภาพและประสิทธิผลส่งผลต่อคุณภาพและมาตรฐานการศึกษา

ทุกภาคส่วนของสังคมมีส่วนร่วมในการจัดการศึกษาที่ตอบสนองความต้องการของประชาชนพื้นที่

กฎหมายและรูปแบบการบริหารจัดการทรัพยากรทางการศึกษารองรับลักษณะที่แตกต่างกันของผู้เรียน สถานศึกษา และความต้องการกำลังแรงงานของประเทศ

ระบบบริหารงานบุคคลของครูอาจารย์ และบุคลากรทางการศึกษามีความเป็นธรรม   
สร้างขวัญกำลังใจ และส่งเสริมให้ปฏิบัติงานได้อย่างเต็มตามศักยภาพ

ดังนั้น อุดมการณ์สำคัญของการจัดการศึกษาของชาติ คือ **การจัดใหมีการศึกษาตลอดชีวิตและการ  
สร้างสังคมไทยใหเป็นสังคมแหงการเรียนรู** การศึกษาที่สรางคุณภาพชีวิตและสังคมบูรณาการอยางสมดุลระหวาง   
ปญญาธรรม คุณธรรม และวัฒนธรรม เปนการศึกษาตลอดชีวิตเพื่อคนไทยทั้งปวง มุ่งสรางพื้นฐานที่ดีในวัยเด็ก ปลูกฝงการเปนสมาชิกที่ดีของสังคม ตั้งแตวัยการศึกษาขั้นพื้นฐานและพัฒนาความรู้ ความสามารถ เพื่อการทํางานที่มีคุณภาพ โดยใหสังคมทุกภาคสวนมีสวนรวมในการจัดการศึกษาไดตรงตามความตองการของผูเรียน และสามารถตรวจสอบไดอยางมั่นใจวา การศึกษาเปนกระบวนการของการพัฒนาชีวิตและสังคม ซึ่งเปนปจจัยสําคัญในการพัฒนาประเทศอยางยั่งยืน สามารถพึ่งตนเองและพึ่งกันเองได

* **มาตรฐานเพื่อการประกันคุณภาพภายในของสถานศึกษา**

การเข้าสู่ยุคที่ประเทศไทยต้องมีนวัตกรรม ทำอย่างไรเราจะพัฒนานวัตกรรมเป็นของตนเองเรา มีทรัพยากรที่มีอยู่ในประเทศมากมาย ซึ่งถึงเวลาแล้วที่ทุกภาคส่วนต้องเข้ามาช่วยระดมความคิดในการพัฒนาประเทศให้เข้าสู่ไทยแลนด์ ๔.๐ การศึกษาก็เช่นเดียวกันที่จะต้องปรับเปลี่ยนกระบวนการจัดการศึกษาของประเทศ เพื่อตอบสนองการสร้างนวัตกรรมของประเทศ กระทรวงศึกษาธิการจึงเป็นผู้นำที่ต้องเดินพร้อมไปกับโรงเรียนที่เป็นหน่วยปฏิบัติ ฉะนั้น “การศึกษา ๔.๐” จึงเป็นส่วนหนึ่งของไทยแลนด์ ๔.๐ ที่จะนำพาไปสู่ความสำเร็จ ต้องอาศัยทุกภาคส่วนให้ความร่วมมือ โดยเฉพาะครูอาจารย์ต้องปรับการเรียนการสอนตามแนวทางสะเต็มศึกษา (STEM) และ ACTIVE Learning นำมาใช้ในการเรียนการสอนอย่างจริงจัง ผู้บริหารโรงเรียนต้องเป็นผู้นำทางวิชาการ การปฏิรูปการศึกษาต้องเน้นที่ห้องเรียน ติดตามพฤติกรรมการสอนของ ครูอาจารย์ โดยสร้างตัวชี้วัดผลการปฏิบัติงาน โรงเรียนทุกโรงเรียนต้องมีมาตรฐานเดียวกัน ภายใน ๑๐ ปีประเทศไทยต้องมีนวัตกรรมเป็นของตนเอง

* **ความเชื่องโยงจากเป้าหมายชาติ สู่....มาตรฐานการศึกษา**

เป็นวิสัยทัศน์เชิงนโยบายการพัฒนาเศรษฐกิจของประเทศไทย บนวิสัยทัศน์ “มั่งคง มั่งคั่ง และยั่งยืน” เพื่อปรับแก้ จัดระบบ ปรับทิศทาง และสร้างหนทางพัฒนาประเทศให้เจริญ สามารถรับมือกับโอกาสและภัยคุกคามแบบใหม่ ๆ ที่เปลี่ยนแปลงอย่างเร็ว รุนแรงในศตวรรษที่ ๒๑

**ด้านที่ ๓ การพัฒนาและเสริมสร้างศักยภาพคน**

๑) พัฒนาศักยภาพคนตลอดช่วงชีวิต

๒) การยกระดับการศึกษาและการเรียนรู้ให้มีคุณภาพเท่าเทียมและทั่วถึง

๓) ปลูกฝังระเบียบวินัย คุณธรรม จริยธรรม ค่านิยมที่พึงประสงค์

๔) การสร้างเสริมให้คนดีมีสุขภาวะที่ดี

๕) การสร้างความอยู่ดีมีสุขของครอบครัวไทย

ไทยแลนด์ ๔.๐

ยุทธศาสตร์ชาติ ๒๐ ปี

๑) การจัดการศึกษาเพื่อความมั่งคงของสังคมและประเทศขาติ

๒) การผลิตและพัฒนากำลังคน การวิจัยและนวัตกรรมเพื่อสร้างขีดความสามารถในการแข่งขันของประเทศ

๓) การพัฒนาศักยภาพคนทุกช่วงวัยและการสร้างสังคมแห่งการเรียนรู้

๔) การสร้างโอกาสความเสมอภาคและความเท่าเทียมทางการศึกษา

๕) การจัดการศึกษาเพื่อสร้างเสริมคุณภาพชีวิตที่เป็นมิตรกับสิ่งแวดล้อม

๖) การพัฒนาประสิทธิภาพของระบบการบริหารจัดการ

แผนการศึกษาแห่งชาติ พ.ศ.๒๕๖๐ – ๒๕๗๙

**มาตรฐานการศึกษา...... เพื่อการประกันคุณภาพภายในของสถานศึกษา**

ด้านที่ ๑ด้านคุณภาพผู้เรียน

ด้านที่ ๒ ด้านคุณภาพการบริหารและการจัดการของผู้บริหารสถานศึกษา

ด้านที่ ๓ด้านคุณภาพการจัดการเรียนการสอนที่เน้นผู้เรียนเป็นสำคัญ

ด้านที่ ๔ ด้านคุณภาพระบบประกันคุณภาพภายในที่มีประสิทธิภาพ

มาตรฐานการศึกษา......

***แผนภาพที่ ๑ : ความเชื่องโยงจากเป้าหมายชาติ สู่....มาตรฐานการศึกษา***

* **ความสำคัญของการประกันคุณภาพการศึกษา**

พระราชบัญญัติการศึกษาแหงชาติ พ.ศ.๒๕๔๒ และที่แกไขเพิ่มเติม (ฉบับที่ ๒) พ.ศ.๒๕๔๕   
หมวด ๑ ได้กำหนดความมุ่งหมายและหลักการ “มาตรา ๖ การจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และคุณธรรม มีจริยธรรมและวัฒนธรรม ในการดำรงชีวิต สามารถอยู่ร่วมกับผู้อื่นได้อย่างมีความสุข” และหมวด ๖ มาตรฐานและการประกันคุณภาพการศึกษา   
“มาตรา ๔๗ ให้มีระบบการประกันคุณภาพการศึกษาเพื่อพัฒนาคุณภาพและมาตรฐานการศึกษาทุกระดับ ประกอบด้วย ระบบการประกันคุณภาพภายใน และระบบการประกันคุณภาพภายนอก ระบบ หลักเกณฑ์ และวิธีการประกันคุณภาพการศึกษาให้เป็นไปตามที่กำหนดในกฎกระทรวง**”** และ “มาตรา ๔๘ ให้หน่วยต้นสังกัดและสถานศึกษาจัดให้มีระบบการประกันคุณภาพภายในสถานศึกษา และให้ถือว่าการประกันคุณภาพภายในเป็นส่วนหนึ่งของกระบวนการบริหารเพื่อนำไปสู่การพัฒนาคุณภาพและมาตรฐานการศึกษา และเพื่อรองรับการประกันคุณภาพภายนอก”

* **แนวคิดในการพัฒนาระบบการประกันคุณภาพการศึกษา**

สืบเนื่องจากสภาขับเคลื่อนการปฏิรูประเทศ มีมติเห็นชอบรายงานของ คณะกรรมาธิการขับเคลื่อนการปฏิรูปประเทศด้านการศึกษา เรื่อง แผนปฏิรูปเร่งด่วนในการแก้ไขปัญหาเกี่ยวกับการประกันคุณภาพการศึกษาภายในและการประเมินคุณภาพการศึกษาภายนอก โดยให้มีการพัฒนาระบบประกันคุณภาพการศึกษาให้มีความเหมาะสมและมีประสิทธิภาพ ดังนั้น สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. ได้ร่วมกับกระทรวงศึกษาธิการ และหน่วยงานที่เกี่ยวข้อง พัฒนากรอบมาตรฐานการประเมินคุณภาพกายนอกรอบสี่ และได้วางแนวคิดในการประเมินคุณภาพไว้ ดังนี้

การประเมินคุณภาพภายนอก ต้องสอดคล้องกับการประกันคุณภาพภายใน นโยบายของ ต้นสังกัด และแผนการศึกษาของชาติและสากล ด้วยวิธีการประเมินทั้งระบบแบบองค์รวม ตั้งแต่ปัจจัยนำเข้า กระบวนการ ผลผลิต และผลลัพธ์

ไม่เพิ่มภาระด้านเอกสารแก่ผู้รับการประเมิน พิจารณาตามสภาพการปฏิบัติงานจริงของสถานศึกษา ลดวันตรวจประเมิน โดยมี ๓ แบบ คือ ๑) ไม่ลงพื้นที่ประเมิน ๒) ลงพื้นที่ประเมินในบางประเด็น และ ๓) ลงพื้นที่ประเมินทุกประเด็น

ไม่ตัดสินผลการประเมินว่ารับรองหรือไม่รับรอง ให้ข้อเสนอแนะตามบริบทของสถานศึกษา ค้นหาความสำเร็จที่โดดเด่น เสริมแรงพัฒนาให้เกิดนวัตกรรมเชิงสร้างสรรค์

ใช้ระบบเทคโนโลยีสารสนเทศสนับสนุนการประเมินคุณภาพภายนอกและเชื่อมโยงฐานข้อมูลกับต้นสังกัด เป็นรูปแบบการประเมินแบบ Peer Review ของคณะผู้ประเมินที่มีความเชี่ยวชาญ   
(Expert Judgment) มีองค์ประกอบ คือ ผู้ประเมินภายนอกจาก สมศ. ผู้ทรงคุณวุฒิจากต้นสังกัด และผู้บริหารสถานศึกษาที่ไม่มีส่วนได้ส่วนเสียกับสถานศึกษาที่ลงประเมิน

* **กรอบมาตรฐานการประเมินคุณภาพของสถานศึกษา ของสำนักงานรับรองมาตรฐานและประเมินคุณภาพการศึกษา (สมศ.)**

**การประเมินระบบการประกันคุณภาพภายใน** (Common Standard) มี ๔ ด้าน คือ

1. ด้านผลการจัดการศึกษา
2. ด้านการบริหารจัดการศึกษา
3. ด้านการจัดการเรียนการสอนที่เน้นผู้เรียนเป็นสำคัญ
4. ด้านการประกันคุณภาพภายใน

**การประเมินความโดดเด่นเฉพาะทาง** (ChallengingStandards)เป็นการประเมินที่  
มุ่งส่งเสริมสถานศึกษาเป็นต้นแบบในการพัฒนาในด้านต่าง ๆ และเร่งรัดคุณภาพสถานศึกษาสู่การเป็นสถานศึกษาขีดสมรรถนะสูง พร้อมสำหรับการแข่งขันระดับสากลต่อไป

* **กฎกระทรวง การประกันคุณภาพการศึกษา พ.ศ.๒๕๖๑**

กฎกระทรวง การประกันคุณภาพการศึกษา พ.ศ.๒๕๖๑ออกโดยกระทรวงศึกษาธิการ ได้มีการบัญญัติศัพท์ และการดำเนินงานประกันคุณภาพการศึกษาของทุกระดับไว้ในฉบับเดียวกัน โดยมีสาระสำคัญ คือ

1. ให้สถานศึกษาแต่ละแห่งจัดให้มีระบบการประกันคุณภาพการศึกษาภายในสถานศึกษา โดยการกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษาที่รัฐมนตรีว่าการกระทรวงศึกษาธิการประการกำหนด พร้อมทั้งจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษาและดำเนินการตามแผนที่กำหนดไว้ จัดให้มีการประเมินผล และตรวจสอบคุณภาพการศึกษาภายในสถานศึกษา ติดตามผลการดำเนินการเพื่อพัฒนาสถานศึกษาให้มีคุณภาพตามมาตรฐานการศึกษา และจัดส่งรายงานผลการประเมินตนเองให้แก่หน่วยต้นสังกัดหรือหน่วยงานที่กำกับดูแลสถานศึกษาเป็นประจำทุกปี
2. ให้หน่วยต้นสังกัดหรือหน่วยงานที่กำกับดูแลสถานศึกษา มีหน้าที่ในการให้คำปรึกษา ช่วยเหลือ และแนะนำสถานศึกษา เพื่อให้การประกันคุณภาพการศึกษาของสถานศึกษาพัฒนาอย่างต่อเนื่อง
3. ให้หน่วยต้นสังกัดหรือหน่วยงานที่กำกับดูแลสถานศึกษา จัดส่งรายงานผลการประเมินตนเองของสถานศึกษา พร้อมประเด็นต่าง ๆ ที่ต้องการให้มีการประเมินผลและการติดตามตรวจสอบ ซึ่งรวบรวมได้จากหน่วยงานที่เกี่ยวข้องหรือจากผู้มีส่วนได้ส่วนเสียกับสถานศึกษาแห่งนั้น ให้แก่สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. เพื่อใช้เป็นข้อมูลและแนวทางในการประเมินคุณภาพภายนอก
4. สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. ดำเนินการ ประเมินผลและติตตามตรวจสอบคุณภาพและมาตรฐานการศึกษาของสถานศึกษา และจัดส่งรายงานผลการประเมินและการติดตามตรวจสอบดังกล่าว พร้อมข้อเสนอแนะให้แก่สถานศึกษาและหน่วยต้นสังกัดหรือหน่วยงานที่กำกับดูแลสถานศึกษานั้น ๆ เพื่อให้สถานศึกษาใช้เป็นแนวทางในการปรับปรุงและพัฒนาคุณภาพการศึกษาต่อไป

* **การประกันคุณภาพการศึกษา**

สถานศึกษาต่าง ๆ ได้ดำเนินการพัฒนาคุณภาพและมาตรฐานการจัดการศึกษาของสถานศึกษา เพื่อปฏิบัติตามพระราชบัญญัติการศึกษาแหงชาติ พ.ศ.๒๕๔๒ และที่แกไขเพิ่มเติม (ฉบับที่ ๒) พ.ศ.๒๕๔๕   
โดยดำเนินการจัดให้มีระบบการประกันคุณภาพภายใน ตามมาตรา ๔๘ กำหนดให้หน่วยต้นสังกัดและสถานศึกษาจัดให้มีระบบการประกันคุณภาพภายในสถานศึกษา และให้ถือว่าการประกันคุณภาพภายในเป็นส่วนหนึ่งของกระบวนการบริหารการศึกษาที่ต้องดำเนินการอย่างต่อเนื่อง โดยมีการจัดทำรายงานประจำปีเสนอต่อหน่วยต้นสังกัด หน่วยงานที่เกี่ยวข้อง และเปิดเผยต่อสาธารณชน เพื่อนำไปสู่การพัฒนาคุณภาพและมาตรฐานการศึกษา และเพื่อรองรับการประกันคุณภาพภายนอก

* **ระบบการประกันคุณภาพการศึกษาภายใน**

การประเมินคุณภาพการศึกษาภายใน กำหนดให้สถานศึกษาเป็นผู้ทำหน้าที่ประเมินคุณภาพการศึกษา ส่วนต้นสังกัด มีหน้าที่ให้ความช่วยเหลือ โดยสถานศึกษาต้องดำเนินการตามกรอบมาตรฐานที่กระทรวงศึกษาธิการกำหนด ซึ่งวิธีการประเมิน จะเน้นการประเมินเชิงคุณภาพ รายงานเป็นรูปแบบ ข้อมูล บรรยายสภาพที่เกิดขึ้น และผู้ทำหน้าที่ในการประเมินจะให้คำแนะนำ ให้คำปรึกษา ซึ่งจะเชื่อมโยงกับวัตถุประสงค์ของการประเมิน คือ ประเมินเพื่อพัฒนาตามกรอบการประเมินระบบการประกันคุณภาพการศึกษาภายใน (Common Standard) มี ๔ ด้าน คือ ๑) ด้านผลการจัดการศึกษา ๒) ด้านการบริหารจัดการศึกษา ๓) ด้านการจัดการเรียนการสอนที่เน้นผู้เรียนเป็นสำคัญ และ ๔) ด้านการประกันคุณภาพภายใน

* **ระบบการประเมินคุณภาพภายนอก**

สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. ได้ดำเนินการพัฒนาระบบการประเมินคุณภาพภายนอกรอบสี่ (พ.ศ.๒๕๕๙ – ๒๕๖๓) ให้มีความเหมาะสม โดยคำนึงถึงเจตนารมณ์และความมุ่งหมายของพระราชบัญญัติการศึกษาแห่งชาติ พ.ศ.๒๕๔๒ มติของคณะรัฐมนตรี และสาระสำคัญของกฎกระทรวง การประกันคุณภาพการศึกษา พ.ศ.๒๕๖๑ ซึ่งได้กำหนดเป็นแนวทางในการปฏิรูประบบประเมินคุณภาพภายนอกและการรับรองมาตรฐานการศึกษา ออกเป็น ๒ วัตถุประสงค์ คือ

1. การประเมินเพื่อพัฒนา (Assessment Development) เป็นการประเมินเพื่อระบุระดับความสำเร็จของผลการดำเนินงานตามระบบประกันคุณภาพการศึกษาของสถานศึกษา ซึ่งสถานศึกษาทุกระดับ ทุกประเภทจะต้องได้รับการประเมินเพื่อพัฒนาตามข้อกำหนดของกฎหมาย (Compulsory) อย่างน้อย หนึ่งครั้งในทุกห้าปี เพื่อนำข้อเสนอแนะและผลการประเมินไปใช้พัฒนาคุณภาพและยกระดับมาตรฐานของสถานศึกษา
2. การประเมินเพื่อรับรองมาตรฐาน (Assessment for Accreditation) เป็นการประเมินเพื่อตรวจสอบและตัดสินผลการพัฒนาของสถานศึกษาตามเกณฑ์คุณภาพของสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. ตามความสมัครใจ (Voluntary) และการร้องขอของสถานศึกษา

\*\*\*\*\*\*\*\*\*\*\*\*\*\*\*\*\*\*\*\*

**บทที่ ๒**

**การประกันคุณภาพการศึกษาสถานศึกษาสังกัดกระทรวงกลาโหม**

**⮚ ความเป็นมาและความสำคัญของการประกันคุณภาพการศึกษาสถานศึกษาสังกัดกระทรวงกลาโหม**

กระทรวงกลาโหม ตระหนักถึงความสำคัญของการประกันคุณภาพการศึกษาตามพระราชบัญญัติการศึกษาแหงชาติ พ.ศ.๒๕๔๒ แกไขเพิ่มเติม (ฉบับที่ ๒) พ.ศ.๒๕๔๕ จึงมีคำสั่งกระทรวงกลาโหม (เฉพาะ)   
ที่ ๒๒๐/๔๕ แสดงเจตนารมณ์และกำหนดนโยบายด้านการจัดการศึกษา โดยมุ่งเน้นให้สถาบันการศึกษาสังกัดกระทรวงกลาโหม เร่งรัดดำเนินงานตามนโยบายการพัฒนาคุณภาพและมาตรฐานการศึกษา รวมทั้งพัฒนาระบบการประกันคุณภาพการศึกษาอย่างต่อเนื่อง ตลอดจนแต่งตั้งคณะกรรมการประกันคุณภาพการศึกษาและดำเนินงานให้เป็นไปตามนโยบาย และได้กำหนดให้มีการดำเนินการประกันคุณภาพภายในของสถานศึกษาสังกัดกระทรวงกลาโหมทุกขั้นตอน เน้นการประสานงาน การมีส่วนร่วมของกำลังพลทุกฝ่าย และให้มีการเตรียมความพร้อม เพื่อการประกันคุณภาพภายนอก ตามพระราชบัญญัติการศึกษาแหงชาติ พ.ศ.๒๕๔๒ และที่แกไขเพิ่มเติม (ฉบับที่ ๒) พ.ศ.๒๕๔๕ ดังกล่าว

ปัจจุบัน กระทรวงกลาโหม ได้เล็งเห็นความสำคัญของการจัดการศึกษาภายในกระทรวงกลาโหม ที่สอดคล้องกับแนวคิดการจัดการศึกษา (Conceptual Design) ตามแผนการศึกษาแห่งชาติ ยึดหลักสำคัญในการจัดการศึกษา ประกอบด้วย **หลักการจัดการศึกษาเพื่อปวงชน** (Education for All) **หลักการจัดการศึกษาเพื่อความเท่าเทียมและทั่วถึง** (Inclusive Education) **หลักปรัชญาของเศรษฐกิจพอเพียง** (Sufficiency Economy) และ**หลักการมีส่วนร่วมของทุกภาคส่วนของสังคม** (All for Education) และได้พัฒนาระบบประกันคุณภาพการศึกษาสถานศึกษาสังกัดกระทรวงกลาโหม ตามกรอบและแนวทางประกันคุณภาพการศึกษารอบสี่ แนวใหม่ ของกระทรวงศึกษาธิการ และสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. ที่มีการเปลี่ยนแปลงไปจากเดิม โดยพิจารณาภายใต้บริบทของสถานศึกษาที่มุ่งเน้นการพัฒนาคุณภาพและมาตรฐานการฝึกศึกษาสถานศึกษาสังกัดกระทรวงกลาโหม ด้วยการใช้กลไกการประกันคุณภาพการศึกษารอบสี่ แนวใหม่ เป็นเครื่องมือในการดำเนินการ

**⮚ (ร่าง) แผนแม่บทการปฏิรูปการบริหารจัดการและการปรับปรุงโครงสร้างกระทรวงกลาโหม (พ.ศ.๒๕๖๐ - ๒๕๖๙)**

กระทรางกลาโหม ได้จัดทำ (ร่าง) แผนแม่บทการปฏิรูปการบริหารจัดการและการปรับปรุงโครงสร้างกระทรวงกลาโหม (พ.ศ.๒๕๖๐ - ๒๕๖๙) โดยมีสาระสำคัญ ดังนี้

* **ระบบงานการศึกษา** : เพื่อให้หลักสูตรการศึกษา (Education) การฝึกอบรม (Training) และการจัดการเรียนการสอน มุ่งไปสู่การพัฒนาทรัพยากรบุคคลของกระทรวงกลาโหม เพื่อเตรียมความพร้อมด้านกำลังพลในการป้องกันประเทศ การรักษาความมั่นคงภายใน การรักษาความสงบเรียบร้อยภายในประเทศ การพัฒนาประเทศ การปฏิบัติการทางทหารนอกเหนือจากสงคราม และการสนับสนุนงานความร่วมมือในกรอบประชาคมอาเซียนของกระทรวงกลาโหม ให้สามารถปฏิบัติตามภารกิจหน้าที่ที่รับผิดชอบได้อย่างมีประสิทธิภาพ มีระบบงานและการบริหารจัดการที่สอดคล้องกับภารกิจและความต้องการของกระทรวงกลาโหม รวมถึงบุคลากรทางการศึกษาได้รับการส่งเสริมให้มีความรู้ ความชำนาญ และประสบการณ์ในด้านวิชาการ การปฏิบัติการทางทหารและเทคโนโลยีสำหรับการทหาร มีแผนงานที่สำคัญ ได้แก่ การพัฒนาหลักสูตรการศึกษาและการฝึกอบรมทางทหาร การพัฒนาการจัดการเรียนการสอน การจัดระบบงานและการบริหารจัดการ และการพัฒนาบุคลากรทางการศึกษาให้มีความเป็นมืออาชีพ
* **เป้าหมาย** : หลักสูตรการศึกษา (Education) การฝึกอบรม (Training) และการจัดการเรียนการสอน มุ่งไปสู่การพัฒนาทรัพยากรบุคคลของกระทรวงกลาโหม เพื่อเตรียมความพร้อมด้านกำลังพลในการป้องกันประเทศ การรักษาความมั่นคงภายใน การรักษาความเรียบร้อยภายในประเทศ การพัฒนาประเทศ การปฏิบัติการทางทหารนอกเหนือจากสงคราม และการสนับสนุนงานความร่วมมือในกรอบประชาคมอาเซียนของกระทรวงกลาโหม ให้สามารถปฏิบัติงานตามภารกิจหน้าที่ที่รับผิดชอบได้อย่างมีประสิทธิภาพ มีระบบงานและการบริหารจัดการที่สอดคล้องกับภารกิจและความต้องการของกระทรวงกลาโหม รวมถึงบุคลากรทางการศึกษาได้รับการส่งเสริมให้มีความรู้ ความชำนาญ และประสบการณ์ในด้านวิชาการ การปฏิบัติการทางทหารและเทคโนโลยีสำหรับการทหาร
* **แนวความคิด** :
* การพัฒนาหลักสูตรการศึกษาและการฝึกอบรมทางทหาร มีความร่วมมือและการบูรณาการในการพัฒนาหลักสูตรการศึกษาและการฝึกอบรมระหว่าง สำนักงานปลัดกระทรวงกลาโหม กองบัญชาการกองทัพไทย และเหล่าทัพ จัดการศึกษาและการฝึกอบรมมีมาตรฐานและสามารถเทียบเท่าหลักสูตรระหว่างกันในแต่ละระดับ และจัดให้มีการประกันคุณภาพการศึกษาและการฝึกอบรมของหลักสูตรตามมาตรฐานการศึกษาและการฝึกอบรมที่กำหนดในทุกระดับ
* การพัฒนาการจัดการเรียนการสอน มีความร่วมมือและบูรณาการในการพัฒนาการจัดการเรียนการสอน และครูอาจารย์ ในสถาบันการศึกษาสังกัดกระทรวงกลาโหมร่วมกัน เพื่อให้มีองค์ความรู้ที่ สอดประสานและมีมาตรฐานเดียวกัน โดยมีการแลกเปลี่ยนครูอาจารย์ และบุคลากรทางการศึกษาระหว่างกันในวิชาที่มีเนื้อหาเหมือนกันหรือคล้ายคลึงกัน เพื่อให้มีความรู้ที่เป็นมาตรฐานและเป็นไปในแนวทางเดียวกันในทุกระดับ มีการพัฒนาสื่อและสิ่งอุปกรณ์ที่ใช้ในการเรียนการสอนที่ทันสมัยและสามารถใช้ประโยชน์ร่วมกันระหว่างสถาบันการศึกษาสังกัดกระทรวงกลาโหม รวมถึงให้มีการจัดการเรียนการสอนวิชาภาษาอังกฤษ และภาษาเพื่อนบ้านให้กับกำลังพลในการนำไปใช้การปฏิบัติงานอย่างต่อเนื่อง เพื่อสนับสนุนงานความร่วมมือในกรอบประชาคมอาเซียน
* การจัดระบบงานและการบริหารจัดการ มีการพัฒนาและทบทวนการปรับปรุง กฎ ข้อบังคับ ระเบียบ คำสั่ง ที่เกี่ยวข้องกับงานด้านการศึกษาให้ทันสมัย พิจารณาความเหมาะสมและความเป็นไปได้ในการรวมหลักสูตรการศึกษาที่มีภารกิจซ้ำซ้อนหรืองานที่ใกล้เคียงกันเข้าด้วยกัน มีการกำหนดหน่วยที่มีประสบการณ์ ความชำนาญและความเชี่ยวชาญการฝึกอบรมในองค์ความรู้และมาตรฐานเดียวกัน การบูรณาการการจัดทำโครงการแลกเปลี่ยนด้านการศึกษาและการฝึกอบรมกับกลุ่มประเทศอาเซียนและมิตรประเทศอื่น รวมถึงการพิจารณาปรับปรุงโครงสร้างหน่วยงานที่รับผิดชอบด้านการศึกษาของกระทรวงกลาโหมในภาพรวมที่ชัดเจน
* พัฒนาบุคลากรทางการศึกษาให้มีความเป็นมืออาชีพ พัฒนาคุณภาพและทักษะของ ครูอาจารย์ และบุคลากรทางการศึกษาในสถาบันการศึกษาทางทหารสังกัดกระทรวงกลาโหมทุกระดับ ให้มีความรู้ ความเชี่ยวชาญ และประสบการณ์ในด้านวิชาการที่ตรงกับการปฏิบัติงาน การปฏิบัติการทางทหาร การปฏิบัติการประสบการณ์ด้านการศึกษา ทั้งการศึกษาเพิ่มเติม การดูงานทั้งในประเทศและต่างประเทศ
* ความเร่งด่วนในการดำเนินการ ให้พิจารณาในเรื่องการพัฒนากำลังพลด้านทักษะภาษาอังกฤษและภาษาประเทศเพื่อนบ้าน และการทบทวนปรับปรุง กฎ ข้อบังคับ ระเบียบ คำสั่ง ที่เกี่ยวข้องกับงานด้านการศึกษาให้ทันสมัยเป็นความเร่งด่วนลำดับแรก สำหรับการดำเนินการในระยะปานกลาง และระยะยาว ได้แก่ งานการพัฒนาหลักสูตรการศึกษาและการฝึกอบรมทางทหาร การจัดระบบงานและการบริหารจัดการ และการสนับสนุนบุคลากรทางการศึกษา

**⮚ รายงานข้อเสนอเพื่อการปรับปรุงระบบงานการศึกษาในภาพรวมของกระทรวงกลาโหม**

* **การกำหนดเป้าหมาย** : ความต้องการที่ชัดเจนของระบบการฝึกศึกษาของกระทรวงกลาโหม
* ผลผลิตที่ต้องการ คือ ทหารที่มีคุณลักษณะ และสมรรถนะที่เหมาะสม มีความเชี่ยวชาญตามตำแหน่งและรับผิดชอบต่อหน้าที่
* ผลลัพธ์ คือ กองทัพบรรลุภารกิจด้วยประสิทธิภาพสูงสุดในการรักษาเอกราชอธิปไตย ผลประโยชน์แห่งรัฐ พิทักษ์สถาบันพระมหากษัตริย์ สร้างความร่วมมือมิตรประเทศ และเสริมสร้างความร่วมมือระหว่างภาครัฐ ภาคเอกชน และภาคประชาสังคม รักษาความมั่นคง พัฒนาประเทศ ช่วยเหลือประชาชน และสร้างระบบกำลังสำรองที่เข้มแข็ง
* ผลกระทบต่อกองทัพ ให้เป็นหลักนำไปสู่การบรรลุยุทธศาสตร์ชาติ มั่นคง มั่งคั่ง ยั่งยืน
* **ลักษณะพึงประสงค์**ของทหารที่ต้องการ คือ การคิด การแก้ปัญหา การทำงานเป็นทีม คุณธรรม จริยธรรม และหลักธรรมาภิบาล เป็นที่ยอมรับของประชาชน และดำรงตนอยู่ในหลักธรรมของศาสนา
* **วัตถุประสงค์**ของการฝึกศึกษาของกระทรวงกลาโหม เพื่อพัฒนาคุณลักษณะทางกายภาพ สมรรถนะร่างกาย อุปนิสัยทหาร การแต่งกาย มีจิตใจที่รักสภาพความแข็งแรงของตน และไม่ปล่อยสภาพร่างกายจนไม่เหมาะสมกับเครื่องแบบทหาร พัฒนาความคิด ระบบความคิด กระบวนการคิด และจิตนาการ เครื่องมือในการพัฒนาความคิด คือ ระบบการฝึกศึกษาและวิทยาศาสตร์การแพทย์ พัฒนาจิตวิญญาณ การประพฤติปฏิบัติตนยึดมั่นในแบบธรรมเนียม ประเพณี และวินัย โดยมีการตรวจสอบหรือประเมินที่เคร่งครัด จริงจัง

⮚ **การจัดการฝึกศึกษาของกระทรวงกลาโหม**

* พระราชบัญญัติจัดระเบียบราชการกระทรวงกลาโหม พ.ศ.๒๕๕๑
* มาตรา ๘ กระทรวงกลาโหม มีอำนาจหน้าที่ดังต่อไปนี้

1. พิทักษ์รักษาเอกราชและความมั่นคงแห่งราชอาณาจักรจากภัยคุกคามทั้งภายนอกและภายในราชอาณาจักร ปราบปรามการกบฏและการจลาจล โดยจัดให้มีและใช้กำลังทหารตามที่รัฐธรรมนูญแห่งราชอาณาจักรไทยหรือตามที่มีกฎหมายกำหนด
2. พิทักษ์ รักษา ปกป้องสถาบันพระมหากษัตริย์ ตลอดจนสนับสนุนภารกิจของสถาบันพระมหากษัตริย์
3. ปกป้อง พิทักษ์ รักษาผลประโยชน์แห่งชาติและการปกครองระบอบประชาธิปไตยอันมีพระมหากษัตริย์ทรงเป็นประมุข พัฒนาประเทศเพื่อความมั่นคง ตลอดจนสนับสนุนภารกิจอื่นของรัฐในการพัฒนาประเทศ การป้องกันและแก้ไขปัญหาจากภัยพิบัติ และการช่วยเหลือประชาชน
4. ศึกษา วิจัย พัฒนาและดำเนินการด้านอุตสาหกรรมป้องกันประเทศและพลังงานทหาร ด้านวิทยาศาสตร์และเทคโนโลยีป้องกันประเทศ และด้านกิจการอวกาศเทคโนโลยีสารสนเทศและการสื่อสาร ทั้งนี้เพื่อสนับสนุนภารกิจของกระทรวงกลาโหมและความมั่นคงของประเทศ
5. ปฏิบัติการอื่นที่เป็นการปฏิบัติการทางทหารนอกหนือจากสงครามเพื่อความมั่นคง

แห่งราชอาณาจักร หรือปฏิบัติการอื่นใด ทั้งนี้ตามที่มีกฎหมายกำหนดหรือตามมติคณะรัฐมนตรี

* มาตรา ๑๕ กองทัพไทย มีหน้าที่ เตรียมกำลังพลกองทัพไทย การป้องกันราชอาณาจักร และดำเนินการเกี่ยวกับการใช้กำลังทหาร ตามอำนาจหน้าที่ของกระทรวงกลาโหม มีผู้บัญชาการทหารสูงสุดเป็นผู้บังคับบัญชารับผิดชอบ
* มาตรา ๑๖ กองทัพไทย อาจตั้งคณะกรรมการ คณะอนุกรรมการ หรือบุคคลใดเพื่อพิจารณาเรื่องใด ๆ ที่เกี่ยวกับแผนเพื่อรักษาเอกราชและผลประโยชน์แห่งชาติ รวมทั้งการปฏิบัติการทางทหารของทุกส่วนราชการตามมาตรา ๑๗ ร่วมกันได้
* มาตรา ๑๗ กองทัพไทย มีส่วนราชการ ดังต่อไปนี้

(๑) กองบัญชาการกองทัพไทย

(๒) กองทัพบก

(๓) กองทัพเรือ

(๔) กองทัพอากาศ

(๕) ส่วนราชการอื่นตามที่กำหนดโดยพระราชกฤษฎีกา

* มาตรา ๒๙ โครงสร้างองค์กรการฝึกและการศึกษาของทหารและข้าราชการพลเรือนกลาโหมให้เป็นไปตามนโยบายที่กระทรวงกลาโหมกำหนด โดยให้กองบัญชาการกองทัพไทยรับผิดชอบการฝึกและศึกษาในระดับยุทธศาสตร์ การปฏิบัติการร่วมของกองทัพไทยและการปฏิบัติการของกองบัญชาการกองทัพไทย และให้กองทัพบก กองทัพเรือ และกองทัพอากาศ รับผิดชอบในระดับปฏิบัติการและระดับยุทธวิธี

⮚ **เป้าหมายการจัดการฝึกศึกษาของกระทรวงกลาโหม**

* สถานศึกษาทุกระดับของกระทรวงกลาโหม มีเป้าหมายในการผลิตกำลังพลเข้าปฏิบัติราชการในหน่วยงานของกระทรวงกลาโหม **เป็นการจัดการศึกษาเฉพาะทาง** ที่จัดการศึกษาให้สร้างหรือหล่อหลอมผู้เรียนให้เกิดคุณลักษณะที่กระทรวงกลาโหมต้องการ คือ **กระบวนการสร้างหรือหล่อหลอมคุณลักษณะผู้นำ การศึกษาวิชาการทหาร และการศึกษาทางวิชาการ**
* โครงสร้างการจัดหน่วยและการบริหารจัดการศึกษาของสถานศึกษาสังกัดกระทรวงกลาโหม ออกแบบสำหรับการปฏิบัติภารกิจในกระบวนการสร้างหรือหล่อหลอมคุณลักษณะผู้นำ การศึกษาวิชาการทหาร และการศึกษาทางวิชาการ ให้เกิดคุณลักษณะพึงประสงค์ของผู้สำเร็จการศึกษาตามที่กระทรวงกลาโหมต้องการ
* คุณลักษณะพึงประสงค์ของผู้สำเร็จการศึกษาจากสถานศึกษาสังกัดกระทรวงกลาโหม

|  |  |
| --- | --- |
| **คุณลักษณะพึงประสงค์ของผู้สำเร็จการศึกษา** | **เป้าหมาย** |
| 1. **คุณลักษณะพึงประสงค์ที่กระทรวงกลาโหมต้องการ** | **คุณลักษณะผู้นำ และวิชาการทหาร (กระทรวงกลาโหม) รวมทั้ง คุณลักษณะและทักษะการเรียนรู้ในศตวรรษที่ ๒๑ 3Rs 8Cs (แผนการศึกษาแห่งชาติ ๒๐ ปี)** |
| 1. **คุณลักษณะทางวิชาการ**   **(ทุกระดับการศึกษา)** | **ความรู้และทักษะที่สอดคล้องตามวัตถุประสงค์ของหลักสูตร และบรรลุเป้าประสงค์ของกระทรวงกลาโหม** |

**⮚ วัตถุประสงค์และเป้าหมายของการประกันคุณภาพการศึกษา สถานศึกษาสังกัดกระทรวงกลาโหม**

* **วัตถุประสงค์**

1. เพื่อใช้ระบบและกลไกการประกันคุณภาพการศึกษา เป็นเครื่องมือสำคัญในการผลักดันให้สถานศึกษาพัฒนาคุณภาพมาตรฐานการจัดการศึกษา ในการผลิตบุคลากรที่มีคุณลักษณะพึงประสงค์ตามวัตถุประสงค์ของการฝึกศึกษา
2. เพื่อให้เกิดกลไกการขับเคลื่อนจากผู้มีหน้าที่ในการสร้าง “วัฒนธรรมคุณภาพ” ภายในสถานศึกษาและยกระดับคุณภาพการศึกษาให้ตอบสนองความต้องการของกระทรวงกลาโหม สอดคล้องกับแผนการศึกษาแห่งชาติ และแผนยุทธศาสตร์ชาติ
3. เพื่อสะท้อนบทบาทของผู้บริหารสถานศึกษาสังกัดกระทรวงกลาโหม ในการพัฒนาคุณภาพมาตรฐานการฝึกศึกษา คุณภาพการเรียนการสอนที่เน้นผู้เรียนเป็นสำคัญ ที่สอดคล้องกับบริบทในระดับต่าง ๆ ของสถานศึกษา
4. เพื่อสร้างความเชื่อมั่นว่า สถานศึกษาสังกัดกระทรวงกลาโหม สามารถจัดการศึกษาได้อย่างมีคุณภาพตามมาตรฐานการศึกษา และบรรลุเป้าประสงค์ของกระทรวงกลาโหม

* **เป้าหมาย**

1. มีกรอบแนวทางการประเมินคุณภาพการศึกษาสถานศึกษาสังกัดกระทรวงกลาโหม ที่ตอบสนองความต้องการและบรรลุเป้าประสงค์การฝึกศึกษาของกระทรวงกลาโหม สอดคล้องกับการปฏิรูประบบการประเมินคุณภาพภายนอกรอบสี่ (พ.ศ.๒๕๕๙ - ๒๕๖๓) และกรอบแนวทางการประเมินคุณภาพภายนอกรอบสี่ (พศ.๒๕๕๙ - ๒๕๖๓) ของสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ.
2. สถานศึกษาสังกัดกระทรงกลาโหม กำหนดระบบและกลไกในการประกันคุณภาพการศึกษาภายในตามบริบทของสถานศึกษาของตนเอง และสอดคล้องกับกรอบแนวทางการประเมินคุณภาพการศึกษาสถานศึกษาสังกัดกระทรวงกลาโหม
3. สถานศึกษาสังกัดกระทรวงกลาโหม ต้องได้รับการประเมินเพื่อพัฒนาตามข้อกำหนดของกฎหมาย (compulsory) เพื่อนำข้อเสนอแนะและผลการประเมินไปพัฒนาคุณภาพมาตรฐานของสถานศึกษา
4. เกิดการพัฒนาคุณภาพมาตรฐานการฝึกศึกษาของสถานศึกษาสังกัดกระทรวงกลาโหม ให้ทันต่อการเปลี่ยนแปลงของสภาวะแวดล้อมของสังคมและความมั่นคงของชาติ

**⮚ กรอบแนวทางการประเมินคุณภาพการศึกษาสถานศึกษาสังกัดกระทรวงกลาโหม**

กระทรวงกลาโหม ได้กำหนดกรอบแนวทางการประเมินคุณภาพขั้นต่ำสำหรับสถานศึกษาสังกัดกระทรวงกลาโหม ใช้เป็นกรอบแนวทางดำเนินงานประกันคุณภาพการศึกษาตามบริบทของสถานศึกษา ดังนี้

* ด้านที่ ๑ คุณภาพของผู้เรียน
* ด้านที่ ๒ การบริหารจัดการศึกษา
* ด้านที่ ๓ การจัดการเรียนการสอนที่เน้นผู้เรียนเป็นสำคัญ
* ด้านที่ ๔ ระบบการประกันคุณภาพภายในที่มีประสิทธิภาพ

⮚ **ความคิดรวบยอดระบบประกันคุณภาพการศึกษาภายในและภายนอก**

ประเมินคุณภาพภายนอก (กรรมการจาก สมศ./ต้นสังกัด/ผู้บริหารสถานศึกษาอื่น) ประเมิน (๔ ด้าน ตามตัวบ่งชี้ของสถานศึกษา) โดยใช้ข้อมูลที่เกิดเป็นผลงานจากการบริหารของผู้บริหารสถานศึกษา วัดเป็นโครงการและ Peer review ลงเก็บข้อมูลผลการปฏิบัติที่กองวิชาหรือหน่วยปฏิบัติ รวมทั้งตัวผลผลิตขององค์กร (ผู้เรียน/ผู้สำเร็จการศึกษา)

มาประเมิน ๓ ด้าน โดย QA ภายนอก

ความเหมาะสม/ความเชื่อมั่น/ประสิทธิภาพของการ

ประกันคุณภาพภายใน

**หน้าที่ สนง.ประกันระดับสถาบัน**

ดำเนินการตามแผนประกันฯ กำกับดูแล ติดตาม ประเมินผลภายในระดับสถาบัน (ประเมิน ๔ ด้านระดับสถาบัน โดยกรรมการ ที่ตั้งมาจากภายในร่วมกับต้นสังกัด สามารถประเมินแบบ Peer review ได้

ประเมินภายใน

**ผู้บริหารสถานศึกษา (ด้านที่ ๒)**

ดำเนินการตามวิสัยทัศน์/แผนการศึกษาของสถาบัน กำกับดูแล ติดตาม ประเมินผลโครงการต่าง ๆ (หลักฐาน คือ โครงการต่าง ๆ)

ประเมินภายในเก็บข้อมูล

ประเมินภายนอก เก็บข้อมูล

ข้อมูล ประเมินภายนอก จาก สมศ.

**ด้านที่ ๑**

นายทหารสัญญาบัตร/นายทหารประทวน ตามที่กองทัพต้องการ (3Rs 8Cs) + ความต้องการของกองทัพ

ผลเชิงประจักษ์ คือ พฤติกรรมและผลของกากรเรียน การฝึก การอบรม ที่ได้คุณลักษณะพึงประสงค์

**ผู้บริหารส่วน**

ช่วยดูแลโครงการที่รับมอบหมาย กำกับดูแล ติดตาม ประเมินผลโครงการต่าง ๆ ที่ส่วนตนเองได้รับมอบหมาย

**หน้าที่ สนง.ประกันระดับส่วน**

กำกับดูแล ติดตาม ประเมินผลภายในระดับกองวิชา/แผนก ตามมาตรฐานของหลักสูตรและวิชาชีพของแต่ละกอง (ประเมินระดับสาขาตามองค์ประกอบของกองวิชา)

ประเมินภายใน

ข้อมูล

**ผู้บริหารกองวิชา/กอง (ด้านที่ ๓)**

มีหน้าที่เกี่ยวข้องกับการพัฒนา

๑. หลักสูตร

๒. นักเรียน

๓. กระบวนการเรียนการสอน

๔. ครูอาจารย์

๕. ปัจจัยเกื้อหนุน

๖. กรรมการกำกับมาตรฐาน

(สำหรับกองวิชาที่มี)

๗. การวัดและประเมินผล

หลักฐาน คือ เอกสารเชิงประจักษ์ และคุณลักษณะผู้เรียนได้ตามที่ต้องการหรือไม่

ประเมินภายนอก

**หน้าที่ สนง.ประกันระดับกองวิชา** ดำเนินการตามหลักสูตรและมาตรฐานวิชาชีพ รวมทั้งประเมินตนเอง

๑. หลักสูตร

๒. นักเรียน

๓. กระบวนการเรียนการสอน

๔. ครูอาจารย์

๕. ปัจจัยเกื้อหนุน

๖. กรรมการกำกับมาตรฐาน

(สำหรับกองวิชาที่มี)

๗. การวัดและประเมินผล

เก็บข้อมูล

ประเมินภายใน

ข้อมูล

***แผนภาพที่ ๒ ความคิดรวบยอดระบบประกันคุณภาพการศึกษาภายในและภายนอก***

⮚ **คำอธิบายแผนภาพแสดงความเชื่อมโยงประกันคุณภาพการศึกษาภายในและภายนอก**

* **ตรงกลาง :** เป็นการบริหารการศึกษาภายในสถานศึกษาของผู้บริหารสถานศึกษา ใช้ตามแนวทางตามปรัชญาของเศรษฐกิจพอเพียง

1. กำหนดแผนการศึกษาประจำปี ตามนโยบายกระทรวงกลาโหม สอดคล้องกับแผนการศึกษาแห่งชาติ และยุทธศาสตร์ชาติ มีเป้าหมายในการผลิตนายทหารสัญญาบัตร นายทหารประทวน เพื่อปฏิบัติหน้าที่ในกระทรวงกลาโหม
2. ตามแผนการศึกษาแห่งชาติ กำหนดให้ต้องมี
3. โครงการเกี่ยวข้องกับการพัฒนาบุคลากร
4. โครงการที่เกี่ยวกับการพัฒนาระบบสารสนเทศ
5. โครงการที่เกี่ยวกับการอนุรักษ์สิ่งแวดล้อมและทรัพยากรของชาติ
6. ส่วนโครงการอื่น ๆ แล้วแต่ความเหมาะสม
7. การมอบหมายโครงการต่าง ๆ เกี่ยวกับการศึกษาให้แก่หน่วยขึ้นตรง
8. มีการนิเทศ ติดตาม และประเมินโครงการ เป็นระยะ

* **ตรงด้านซ้ายมือ :** การประกันคุณภาพการศึกษาภายใน

1. **ระดับสถานศึกษา** : กำกับดูแลระบบและกลไกการประกันคุณภาพการศึกษาของระดับส่วนและระดับกองวิชา/แผนก (แล้วแต่กรณี) ในการประเมินคุณภาพภายในระดับสถานศึกษา จะประเมินโดยพิจารณาตามกรอบ ๔ ด้าน ตามที่กระทรวงกลาโหมกำหนด ได้แก่ คุณภาพผู้เรียน การบริหารจัดการศึกษา การจัดการเรียนการสอนที่เน้นผู้เรียนเป็นสำคัญ และระบบการประกันคุณภาพภายในที่มีประสิทธิภาพ โดยประเมินแบบ Peer review หรือ Expert judgment ใช้คณะกรรมการที่เป็นผู้ทรงคุณวุฒิที่มีความเชี่ยวชาญในการประเมินเฉพาะด้าน การแต่งตั้งคณะกรรมการประเมินคุณภาพการศึกษาภายใน ประกอบด้วย ผู้ประเมินจากกระทรวงกลาโหม และหน่วยต้นสังกัด ผู้เชี่ยวชาญภายนอกร่วมกับคณะกรรมการที่เป็นผู้บริหารภายในสถานศึกษา โดยเก็บข้อมูล ณ ส่วนต่าง ๆ ตามภาพ คณะกรรมการประเมินคุณภาพภายในจะประเมินระดับคุณภาพ วิเคราะห์ สังเคราะห์ข้อมูล เพื่อหาแนวทางการพัฒนาของสถานศึกษาในขั้นต่อไป
2. **ระดับส่วน/ฝ่าย/กอง** (แล้วแต่กรณี) : สร้างกลไกคุณภาพในการประเมินกองวิชา/แผนก โดยสามารถสร้างมาตรฐาน ตัวบ่งชี้และสร้างเกณฑ์ ที่เกี่ยวกับประเด็นของหลักสูตร ผู้เรียน ครูอาจารย์ กระบวนการเรียนการสอน ปัจจัยเกื้อหนุน การวัดผล และกรรมการกำกับมาตรฐาน โดยตั้งคณะกรรมการประเมินคุณภาพภายในระดับส่วน/ฝ่าย/กอง ประเมินกองวิชาต่าง ๆ (แล้วแต่กรณี)
3. **ระดับกองวิชา/ภาควิชา/แผนก** (แล้วแต่กรณี) : จัดการเรียนการสอนตามหลักสูตร เพื่อให้ผู้เรียนเกิดคุณลักษณะพึงประสงค์ตามหลักสูตรและตามที่กระทรวงกลาโหมต้องการ จึงเกี่ยวกับหลักสูตร ผู้เรียน ครูอาจารย์ กระบวนการเรียนการสอน ปัจจัยเกื้อหนุน การวัดผล และกรรมการกำกับมาตรฐาน ดังนั้นหลักฐานเชิงประจักษ์จะอยู่ที่กองวิชาหรือหน่วยปฏิบัติเป็นหลัก ภายในกองวิชาแผนก

* **ตรงด้านขวามือ :** เป็นการประเมินคุณภาพภายนอก โดยสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ./สถาบันวิชาการป้องกันประเทศ (สปท.) และหน่วยต้นสังกัด มาพร้อมกัน

1. หลังจากประเมินคุณภาพภายในระดับสถานศึกษาตามกรอบ ๔ ด้าน เขียนรายงานผลการประเมินตนเองระดับสถานศึกษา ส่ง สถาบันวิชาการป้องกันประเทศ (สปท.) สรุปประเด็นติดตามส่ง สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. เพื่อเป็นข้อมูลเบื้องต้น
2. สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. แต่งตั้งคณะกรรมการประเมิน : ผู้แทนสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ./ผู้เชี่ยวชาญเฉพาะด้านจากกระทรวงกลาโหม/ผู้บริหารสถานศึกษา
3. คณะกรรมการวิเคราะห์ สังเคราะห์ ให้ระดับคุณภาพการศึกษา และหาแนวทางการพัฒนาการศึกษา

**ผลการประเมินของคณะกรรมการประเมินภายใน = ผลการประเมินคณะกรรมการประเมินภายนอก**

**แสดงให้เห็นว่า : ระบบและกลไกประกันคุณภาพการศึกษาภายใน เหมาะสม น่าเชื่อถือ และ มีประสิทธิภาพ สถานศึกษาสามารถขับเคลื่อนการประกันคุณภาพการศึกษาไปได้ด้วยตนเอง ภายใต้การดูแลของกระทรวงกลาโหมและหน่วยต้นสังกัด**

⮚ **แนวทางและกระบวนการประเมินคุณภาพภายในและภายนอก**

* **การประกันคุณภาพการศึกษาภายใน**

1. การประกันคุณภาพการศึกษา คือ การประเมินผลและการติดตามตรวจสอบคุณภาพและมาตรฐานการศึกษาของสถานศึกษาแต่ละระดับและประเภทการศึกษา โดยมีกลไกในการควบคุมตรวจสอบระบบการบริหารคุณภาพการศึกษาที่สถานศึกษาจัดขึ้น เพื่อให้เกิดความเชื่อมั่นให้แก่ผู้มีส่วนเกี่ยวข้องและสาธารณชนว่า สถานศึกษานั้นสามารถจัดการศึกษาได้อย่างมีคุณภาพตามมาตรฐานการศึกษา และบรรลุเป้าประสงค์ของหน่วยต้นสังกัดหรือหน่วยงานที่กำกับดูแล
2. สถานศึกษาจัดให้มีระบบประกันคุณภาพการศึกษาภายในสถานศึกษา โดยการกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษา พร้อมทั้งจัดทำแผนพัฒนาการจัดการศึกษาของสถานศึกษาที่มุ่งเน้นคุณภาพตามมาตรฐานการศึกษา และดำเนินการตามแผนที่กำหนดไว้ จัดทำรายงานประจำปี (Annual Report) เพื่อชี้แจงผลการปฏิบัติงาน
3. รายงานประจำปี (Annual Report) เป็นเอกสารสรุปผลการปฏิบัติงานตามวิสัยทัศน์ นโยบาย กลยุทธ์ แผนงานของสถานศึกษา โดยอาจมีเนื้อหาสอดคล้องตามกรอบ ๔ ด้าน ตามตัวบ่งชี้ที่กำหนดในคู่มือประกันคุณภาพภายในของสถานศึกษา ซึ่งยังไม่ต้องประเมินผลเปรียบเทียบกับหลักเกณฑ์แต่ละตัวบ่งชี้
4. สถานศึกษาจัดให้มีการประเมินผลและตรวจสอบคุณภาพการศึกษาภายในสถานศึกษา ติดตามผลการดำเนินงานเพื่อพัฒนาสถานศึกษาให้มีคุณภาพตามมาตรฐานการศึกษา และส่งรายงานผลการประเมินตนเอง (Self-Assessment Report : SAR) ให้แก่หน่วยต้นสังกัดหรือหน่วยงานที่กำกับดูแลสถานศึกษาเป็นประจำทุกปี
5. รายงานผลการประเมินตนเอง (Self-Assessment Report : SAR) เป็นเอกสารแสดงผลการประเมินคุณภาพการบริหารการศึกษา ซึ่งพิจารณาตามกรอบ ๔ ด้าน และประเด็นคุณภาพในคู่มือการประกันคุณภาพภายในสถานศึกษา เป็นผลรวมของการดำเนินงานประจำปี (รายงานประจำปี : Annual Report) และผลการประเมินคุณภาพการศึกษาภายในโดยคณะกรรมการผู้ประเมินคุณภาพการศึกษาภายในของสถานศึกษา ซึ่งต้องส่งเอกสารนี้ให้หน่วยต้นสังกัดหรือหน่วยงานกำกับดูแลสถานศึกษา ทั้งในระดับกองทัพและระดับกระทรวงกลาโหม

* **การประเมินคุณภาพภายนอก**

เมื่อสถานศึกษาประเมินคุณภาพการศึกษาภายในและจัดทำรายงานผลการประเมินตนเอง (Self-Assessment Report : SAR) ส่งให้หน่วยต้นสังกัดหรือหน่วยงานที่กำกับดูแลสถานศึกษาแล้ว หน่วยต้นสังกัดหรือหน่วยงานที่กำกับดูแลสถานศึกษาจัดส่งรายงานผลการประเมินตนเอง (Self-Assessment Report : SAR) ดังกล่าว พร้อมประเด็นต่าง ๆ ที่ต้องการให้มีการประเมินผลและการติดตามตรวจสอบให้กับสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. เพื่อใช้เป็นข้อมูลและแนวทางในการประเมินคุณภาพภายนอก ให้สำนักงานรับรองมาตรฐานและประเมินคุณภาพการศึกษา (องค์การมหาชน) : สมศ. ดำเนินการประเมินผลและติดตามตรวจสอบคุณภาพและมาตรฐานการศึกษาของสถานศึกษา และจัดส่งรายงานผลการประเมินและการติดตามตรวจสอบดังกล่าว พร้อมข้อเสนอแนะให้แก่สถานศึกษาใช้เป็นแนวทางในการปรับปรุงและพัฒนาคุณภาพการศึกษาต่อไป

**ผังแสดงกระบวนการประเมินคุณภาพภายในและภายนอก**

**ผู้บริหารสถานศึกษา**

ร้องขอผู้ประเมินและแต่งตั้ง

กำหนดคู่มือประกันคุณภาพภายใน

ของสถานศึกษา

คณะผู้ประเมินภายใน

**นโยบายการบริหารการศึกษา**

**ส่วนปกครอง**

**ส่วนศึกษา**

**ส่วนสนับสนุน**

**IQA**

**คณะผู้ประเมินภายใน**

**(แต่งตั้งโดยสถานศึกษา)**

\* ผู้เชี่ยวชาญเฉพาะด้าน

\* หน่วยต้นสังกัด หรือหน่วยควบคุมการศึกษา

\* ผู้บริหารสถานศึกษาอื่น

**รายงานประจำปี**

**(Annual Report)**

คู่มือประกันคุณภาพภายใน

ของสถานศึกษา

**ประเมินคุณภาพภายใน**

**ต้นสังกัดระดับกองทัพ**

**(ทบ. ทร. ทอ.)**

**รายงานผลการประเมินตนเองของสถานศึกษา**

**(Self-Assessment Report)**

**คณะผู้ประเมินคุณภาพภายนอก**

**(แต่งตั้งโดย สมศ.)**

\* ผู้เชี่ยวชาญจาก สมศ.

\* หน่วยต้นสังกัด หรือหน่วยควบคุมการศึกษา

\* ผู้บริหารสถานศึกษาอื่น

**ต้นสังกัดระดับกลาโหม (สปท.)**

**ประเมินคุณภาพภายนอก**

**EQA**

**ต้นสังกัดระดับ กห. และระดับกองทัพ**

**รายงานการประเมินคุณภาพภายนอก**

**(External Assessment Report)**

***แผนภาพที่ ๓ : ผังกระบวนการประเมินคุณภาพภายในและภายนอก***

**สมศ.**

**บทที่ ๓**

**การประกันคุณภาพการศึกษาสถานศึกษาของกองทัพเรือ**

* **ความเป็นมาและความสำคัญของการประกันคุณภาพการศึกษาสถานศึกษาของกองทัพเรือ**

หลังจากมีการประกาศพระราชบัญญัติการศึกษาแหงชาติ พ.ศ.๒๕๔๒ และที่แกไขเพิ่มเติม   
(ฉบับที่ ๒) พ.ศ.๒๕๔๕ กระทรวงกลาโหมได้มีคำสั่งกระทรวงกลาโหม (เฉพาะ) ที่ ๒๒๐/๔๕ แสดงเจตนารมณ์และกำหนดนโยบายด้านการจัดการศึกษา โดยมุ่งเน้นให้สถาบันการศึกษาสังกัดกระทรวงกลาโหม เร่งรัดดำเนินงานตามนโยบายการพัฒนาคุณภาพและมาตรฐานการศึกษา รวมทั้งพัฒนาระบบการประกันคุณภาพการศึกษาอย่างต่อเนื่อง และให้มีการเตรียมความพร้อมเพื่อการประเมินคุณภาพภายนอก กองทัพเรือจึงได้กำหนดนโยบายเร่งด่วน ให้หน่วยควบคุมการศึกษาของส่วนการศึกษาต่าง ๆ ศึกษาและเตรียมการในเรื่องมาตรฐานการศึกษา และจัดให้มีระบบประกันคุณภาพการศึกษา เพื่อให้ผู้สำเร็จการศึกษาจากสถานศึกษาของกองทัพเรือ สามารถเทียบโอนผลการเรียนสำหรับการศึกษาต่อ รวมทั้งจะทำให้การจัดการศึกษาของกองทัพเรือให้เป็นที่ยอมรับของสาธารณชน

* **นโยบายด้านการศึกษากองทัพเรือ**

กองทัพเรือ ได้กำหนดนโยบายการประกันคุณภาพการศึกษาของสถานศึกษาของกองทัพเรือ เพื่อให้สถานศึกษาของกองทัพเรือ และผู้ที่สำเร็จการศึกษามีคุณภาพและมาตรฐานการศึกษาตามที่กระทรวงกลาโหมต้องการ และสอดคล้องกับพระราชบัญญัติการศึกษาแหงชาติ พ.ศ.๒๕๔๒ ดังนี้

1. ให้มีการประกันคุณภาพการศึกษาในสถานศึกษาตามที่กองทัพเรือกำหนด เพื่อเป็นเครื่องมือในการพัฒนาคุณภาพและมาตรฐานการศึกษาของกองทัพเรือ โดยให้คณะกรรมการการประกันคุณภาพการศึกษาของสถานศึกษาของกองทัพเรือ บริหารและกำกับดูแลงานด้านการประกันคุณภาพการศึกษาของกองทัพเรือ
2. ให้สถานศึกษาของกองทัพเรือ สร้างกลไกการประกันคุณภาพการศึกษา สำหรับการตรวจสอบการประกันคุณภาพการศึกษาภายใน และเตรียมพร้อมรับการตรวจสอบและประเมินผลโดยคณะกรรมการภายนอก
3. ให้สถานศึกษาของกองทัพเรือ นำรูปแบบ และวิธีการในการประกันคุณภาพการศึกษาที่กระทรวงกลาโหมกำหนดขึ้น เป็นแนวทางในการดำเนินการ โดยสามารถปรับปรุงหรือพัฒนาได้ตามความเหมาะสม
4. ให้สถานศึกษาของกองทัพเรือ กำหนดแผนการดำเนินงานการประกันคุณภาพการศึกษา เพื่อเป็นแนวทางในการดำเนินงานประกันคุณภาพการศึกษาของกองทัพเรือให้เป็นรูปธรรม
5. ให้สถานศึกษาของกองทัพเรือ หรือหน่วยต้นสังกัดของสถานศึกษาดังกล่าว แต่งตั้งคณะกรรมการขึ้นเพื่อตรวจสอบและประเมินผลการดำเนินงานการประกันคุณภาพการศึกษาภายในของแต่ละสถานศึกษา โดยให้สามารถแต่งตั้งผู้ทรงคุณวุฒิภายนอกเป็นที่ปรึกษาได้ตามความเหมาะสม
6. ให้สถานศึกษาของกองทัพเรือ เสนอรายงานผลการดำเนินงานการประกันคุณภาพการศึกษาของแต่ละสถานศึกษาต่อหน่วยควบคุมการศึกษา เพื่อนำเสนอต่อคณะกรรมการการประกันคุณภาพการศึกษาของสถานศึกษาของกองทัพเรือทุกสิ้นปีการศึกษา เพื่อเสนอกองทัพเรือ และกระทรวงกลาโหมต่อไป
7. ส่งเสริมให้มีความร่วมมือและการมีส่วนร่วมกับหน่วยงานสถานศึกษาในกองทัพเรือ และหน่วยงานนอกกองทัพเรือ ในกิจกรรมประกันคุณภาพการศึกษา อันจะนำมาซึ่งการพัฒนาระบบการประกันคุณภาพการศึกษาของกองทัพเรือให้มีความทันสมัย และเหมาะสมกับสถานการณ์โดยทั่วไป และพร้อมรับการตรวจสอบคุณภาพ และประเมินจากคณะกรรมการภายนอก
8. ดำเนินการเผยแพร่ข้อมูล และกิจกรรมการประกันคุณภาพการศึกษาของสถานศึกษาของกองทัพเรือต่อสาธารณชน

* **การจัดส่วนการศึกษาสถานศึกษาของกองทัพเรือ**

กองทัพเรือ ได้อนุมัติหลักการให้หน่วยควบคุมการศึกษาของส่วนการศึกษาต่าง ๆ ซึ่งประกอบด้วย สถาบันวิชาการทหารเรือชั้นสูง (สรส.) กรมยุทธศึกษาทหารเรือ (ยศ.ทร.) และโรงเรียนนายเรือ (รร.นร.) ศึกษาและเตรียมการในเรื่องมาตรฐานการศึกษา และจัดให้มีระบบการประกันคุณภาพการศึกษา ตามพระราชบัญญัติ การศึกษาแห่งชาติ พ.ศ.๒๕๔๒ เพื่อให้ผู้สำเร็จการศึกษาจากสถานศึกษาของกองทัพเรือ สามารถเทียบโอนผลการเรียน สำหรับการศึกษาต่อในระดับที่สูงขึ้น และทำให้สถานศึกษาของกองทัพเรือ มีมาตรฐานเป็นที่ยอมรับของสาธารณชนได้

ตามระเบียบกองทัพเรือ ว่าด้วยการศึกษา พ.ศ.๒๕๓๐ และที่แก้ไขเพิ่มเติม ฉบับที่ ๕ พ.ศ.๒๕๔๐ ได้แบ่งส่วนการศึกษาออกเป็น ๔ ส่วนการศึกษา ดังโครงสร้างการแบ่งส่วนการศึกษา ได้แก่

* **ส่วนการศึกษาที่หนึ่ง** หมายถึง สถานศึกษาที่ขึ้นอยู่ในบังคับบัญชาของสถาบันวิชาการทหารเรือชั้นสูง โดยสถาบันวิชาการทหารเรือชั้นสูง (สรส.) เป็นหน่วยควบคุมการศึกษา ซึ่งประกอบด้วย วิทยาลัยการทัพเรือ โรงเรียนนายทหารอาวุโส โรงเรียนเสนาธิการทหารเรือ โรงเรียนนายทหารพรรคนาวิน และโรงเรียนนายทหารพรรคกลิน ซึ่งในปัจจุบันสถาบันวิชาการทหารเรือชั้นสูง (สรส.) ได้ยุบรวมกับ กรมยุทธศึกษาทหารเรือ (ยศ.ทร.) ทำให้สถานศึกษาในส่วนการศึกษาที่หนึ่ง เป็นสถานศึกษาในบังคับบัญชาของกรมยุทธศึกษาทหารเรือ ประกอบด้วย วิทยาลัยการทัพเรือ (วทร.ยศ.ทร.) โรงเรียนเสนาธิการทหารเรือ (รร.สธ.ทร.ยศ.ทร.) และโรงเรียนนายทหารเรือชั้นต้น (รร.ชต.ยศ.ทร.)
* **ส่วนการศึกษาที่สอง** หมายถึง สถานศึกษาที่ขึ้นอยู่ในบังคับบัญชาของกรมยุทธศึกษาทหารเรือ โดยกรมยุทธศึกษาทหารเรือ (ยศ.ทร.) เป็นหน่วยควบคุมการศึกษา ประกอบด้วย **สถานศึกษาที่จัดการศึกษาเป็นภาค** คือ โรงเรียนชุมพลทหารเรือ (รร.ชุมพลฯ ยศ.ทร.) และ**สถานศึกษาที่มิได้จัดการศึกษาเป็นภาค** คือ โรงเรียนพันจ่า (รร.พจ.ยศ.ทร.) ศูนย์ฝึกทหารใหม่ (ศฝท.ยศ.ทร.) และศูนย์ภาษา (ศภษ.ยศ.ทร.)
* **ส่วนการศึกษาที่สาม** หมายถึง โรงเรียนนายเรือ โดยโรงเรียนนายเรือ (รร.นร.) เป็นหน่วยควบคุมการศึกษา
* **ส่วนการศึกษาที่สี่** หมายถึง สถานศึกษาที่ขึ้นอยู่ในบังคับบัญชาของหน่วยอื่น ๆ นอกจากที่กล่าวไว้ในส่วนการศึกษาที่หนึ่ง ส่วนการศึกษาที่สอง และส่วนการศึกษาที่สาม แต่มีกรมยุทธศึกษาทหารเรือ เป็นหน่วยควบคุมการศึกษา

**โครงสร้างการจัดส่วนการศึกษาสถานศึกษาของกองทัพเรือ**

**กองทัพเรือ** (ทร.)

**กรมยุทธศึกษาทหารเรือ** (ยศ.ทร.)

**โรงเรียนนายเรือ** (รร.นร.)

(ส่วนการศึกษาที่สาม)

สถานศึกษาในกำกับ

สถานศึกษาในบังคับบัญชา

ส่วนการศึกษาที่สี่

ส่วนการศึกษาที่สอง

ส่วนการศึกษาที่หนึ่ง

วทร.ยศ.ทร.

**สถานศึกษา**

**ที่จัดการศึกษาเป็นภาค**

**สถานศึกษา**

**ที่จัดการศึกษาเป็นภาค**

**สถานศึกษา**

**ที่มิได้จัดการศึกษาเป็นภาค**

รร.สธ.ทร.ยศ.ทร.

วพร.ศวก.พร.

รร.พจ.ยศ.ทร.\*

รร.ชต.ยศ.ทร.

รร.ชุมพลฯ ยศ.ทร.

รร.สสท.กวก.สสน.สสท.ทร.

ศฝท.ยศ.ทร.\*

รร.นย.ศฝ.นย.

ศภษ.ยศ.ทร.\*

รร.ดย.ดย.ทร.ฐท.กท.

รร.ชอร.กศษ.กพช.อร.

**สถานศึกษา**

**ที่มิได้จัดการศึกษาเป็นภาค**

รร.อล.กวก.อล.ทร.

สถานศึกษาอื่น ๆ ใน นขต.ทร.\*

(ที่มีการจัดการอบรมเพิ่มพูนความรู้)

รร.พธ.พธ.ทร.

รร.นวก.ศวก.พร.

รร.ขส.กวก.ขส.ทร.

***แผนภาพที่ ๔ : โครงสร้างการจัดส่วนการศึกษาสถานศึกษาของกองทัพเรือ***

* **การประกันคุณภาพการศึกษาและการฝึกอบรมของกองทัพเรือ**

หลังจากกองทัพเรือได้กำหนดนโยบายเร่งด่วน สอดคล้องกับนโยบายการจัดการศึกษาของกระทรวงกลาโหม โดยให้หน่วยควบคุมการศึกษาของส่วนการศึกษาต่าง ๆ ศึกษาและเตรียมการในเรื่องมาตรฐานการศึกษา และจัดให้มีระบบประกันคุณภาพการศึกษาตามพระราชบัญญัติการศึกษาแห่งชาติ พ.ศ.๒๕๔๒ และ ที่แกไขเพิ่มเติม (ฉบับที่ ๒) พ.ศ.๒๕๔๕ รวมทั้งได้แต่งตั้งคณะกรรมการการประกันคุณภาพการศึกษาสถานศึกษาของกองทัพเรือ โดยมีรองเสนาธิการทหารเรือ (รับผิดชอบงานการกำลังพล) เป็นประธานกรรมการ

ปัจจุบันกองทัพเรือ ได้มีการปรับปรุงการจัดส่วนราชการในกองทัพเรือใหม่ จึงได้ยกเลิกคำสั่งเดิม และแต่งตั้งคณะกรรมการประกันคุณภาพการศึกษา เพื่อดำเนินการประกันคุณภาพการศึกษาและการฝึกอบรมของกองทัพเรือ ดังนี้

๑)คำสั่งกองทัพเรือ (เฉพาะ) ที่ ๑๕๐/๒๕๕๘ ลง ๕ มีนาคม พ.ศ.๒๕๕๘ เรื่อง แต่งตั้งคณะกรรมการประกันคุณภาพการศึกษาและการฝึกอบรมของกองทัพเรือ โดยมีรองเสนาธิการทหารเรือ (สายงานการกำลังพล) เป็นประธาน และผู้อำนวยการกองวิทยาการ สำนักพัฒนากำลังพล กรมกำลังพลทหารเรือ เป็นเลขานุการ

๒) คำสั่งคณะกรรมการประกันคุณภาพการศึกษาและการฝึกอบรมของกองทัพเรือ ที่ ๑/๒๕๕๘ ลงวันที่ ๒๓ กันยายน พ.ศ.๒๕๕๘ เรื่อง แต่งตั้งคณะอนุกรรมการประกันคุณภาพการศึกษาสถานศึกษาของกองทัพเรือ ระดับปริญญา โดยมีเจ้ากรมกำลังพลทหารเรือ เป็นประธาน และผู้อำนวยการกองวิทยาการ สำนักพัฒนากำลังพล กรมกำลังพลทหารเรือ เป็นเลขานุการ

๓) คำสั่งคณะกรรมการประกันคุณภาพการศึกษาและการฝึกอบรมของกองทัพเรือ ที่ ๒/๒๕๕๘ ลงวันที่ ๒๓ กันยายน พ.ศ.๒๕๕๘ เรื่อง แต่งตั้งคณะอนุกรรมการประกันคุณภาพการศึกษาสถานศึกษาของกองทัพเรือ ระดับต่ำกว่าปริญญา โดยมีเจ้ากรมยุทธศึกษาทหารเรือ เป็นประธาน และผู้อำนวยการกองประกันคุณภาพการศึกษา กรมยุทธศึกษาทหารเรือ เป็นเลขานุการ

๔) คำสั่งคณะกรรมการประกันคุณภาพการศึกษาและการฝึกอบรมของกองทัพเรือ ที่ ๓/๒๕๕๘ ลงวันที่ ๒๓ กันยายน พ.ศ.๒๕๕๘ เรื่อง แต่งตั้งคณะอนุกรรมการประกันคุณภาพการฝึกอบรมของกองทัพเรือ โดยมีผู้อำนวยการสำนักพัฒนากำลังพล กรมกำลังพลทหารเรือ เป็นประธาน และผู้อำนวยการกองวิทยาการ สำนักพัฒนากำลังพล กรมกำลังพลทหารเรือ เป็นเลขานุการ

สำหรับสถานศึกษาในส่วนการศึกษาที่หนึ่ง กรมยุทธศึกษาทหารเรือได้มี คำสั่ง กรมยุทธศึกษาทหารเรือ (เฉพาะ) ที่ ๑๐๖๘/๒๕๕๙ ลง ๒๒ พฤศจิกายน ๒๕๕๙ เรื่อง แต่งตั้งคณะกรรมการประกันคุณภาพการศึกษาของสถานศึกษาในการการศึกษาที่หนึ่ง โดยมีเจ้ากรมยุทธศึกษาทหารเรือเป็นประธาน และผู้อำนวยการกองประกันคุณภาพการศึกษา กรมยุทธศึกษาทหารเรือ เป็นเลขานุการ ซึ่งคณะกรรมการมีหน้าที่พัฒนาระบบและกลไกประกันคุณภาพการศึกษาของสถานศึกษาในส่วนการศึกษาที่หนึ่งและหน่วยสนับสนุนการจัดการศึกษาอย่างต่อเนื่อง กำหนดแนวทางปฏิบัติในการประกันคุณภาพการศึกษาให้สถานศึกษาในส่วนการศึกษาที่หนึ่ง รวมทั้งกำกับ ติดตาม ตรวจสอบและประเมินผลการจัดทำประกันคุณภาพการศึกษาของสถานศึกษา เพื่อนำไปส่งการพัฒนาคุณภาพและมาตรฐานการศึกษาของสถานศึกษา

**โครงสร้างการประกันคุณภาพการศึกษาและการฝึกอบรมของกองทัพเรือ**

**คณะกรรมการประกันคุณภาพการศึกษาและการฝึกอบรมของกองทัพเรือ**

กรมยุทธศึกษาทหารเรือ

กรมกำลังพลทหารเรือ

คณะอนุกรรมการประกันคุณภาพการศึกษาสถานศึกษาของกองทัพเรือระดับปริญญา

มีเจ้ากรมกำลังพลทหารเรือ เป็นประธาน

คณะอนุกรรมการประกันคุณภาพการฝึกอบรม

ของกองทัพเรือ

มีผู้อำนวยการสำนักพัฒนา กรมกำลังพลทหารเรือ

เป็นประธาน

คณะอนุกรรมการประกันคุณภาพการศึกษาสถานศึกษาของกองทัพเรือ

ระดับต่ำกว่าปริญญา

มีเจ้ากรมยุทธศึกษาทหารเรือเป็นประธาน

คณะกรรมการประกันคุณภาพการศึกษาสถานศึกษาในส่วนการศึกษาที่หนึ่ง

มีเจ้ากรมยุทธศึกษาทหารเรือเป็นประธาน

วทร.ยศ.ทร.

**สถานศึกษาที่จัดการศึกษาเป็นภาค**

**สถานศึกษาที่มิได้จัดการศึกษาเป็นภาค**

รร.นร.

รร.สธ.ทร.ยศ.ทร.

วพร.ศวก.พร.

รร.ชต.ยศ.ทร.

ส่วนการศึกษาที่สี่

ส่วนการศึกษาที่สอง

ส่วนการศึกษาที่สอง

ส่วนการศึกษาที่สี่

ฝวก.ยศ.ทร.ศ.ทร.

รร.สสท.กวก.สสน.สสท.ทร.

รร.พจ.ยศ.ทร.

รร.นย.ศฝ.นย.

รร.ชุมพลฯ ยศ.ทร.

ศฝท.ยศ.ทร.

รร.ดย.ดย.ทร.ฐท.กท.

ศภษ.ยศ.ทร.

รร.ชอร.กศษ.กพช.อร.

หลักสูตรข้าราชการ

กลาโหม

พลเรือนต่ำกว่าชั้นสัญญาบัตร\*

รร.อล.กวก.อล.ทร.

รร.พธ.พธ.ทร.

รร.นวก.ศวก.พร.

รร.ขส.กวก.ขส.ทร.

***แผนภาพที่ ๕ : โครงสร้างการประกันคุณภาพการศึกษาและการฝึกอบรมของกองทัพเรือ***

* **การประกันคุณภาพการศึกษาสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)**

จากโครงสร้างที่แสดงให้เห็นแผนภาพที่ ๔ และแผนภาพที่ ๕ จะเห็นได้ว่า กรมยุทธศึกษาทหารเรือ ซึ่งเป็นหน่วยควบคุมการศึกษาสถานศึกษาที่อยู่ในบังคับบัญชาและสถานศึกษาที่อยู่ในกำกับ จำนวน ๑๖ สถานศึกษา ต้องดำเนินการประกันคุณภาพการศึกษาให้เป็นไปตามนโยบายการประกันคุณภาพการศึกษาสถานศึกษาของกองทัพเรือ และจัดทำประกันคุณภาพการฝึกอบรมสำหรับสถานศึกษาที่เปิดการอบรมหลักสูตรเพิ่มพูนความรู้ ตามเกณฑ์คุณภาพการบริหารจัดการภาครัฐ (PMQA) โดยให้แต่ละสถานศึกษาบริหารจัดการและดำเนินกิจกรรมตามภารกิจของสถานศึกษา เพื่อพัฒนาผู้เรียนอย่างต่อเนื่อง

* **นโยบายการประกันคุณภาพการศึกษาของกรมยุทธศึกษาทหารเรือ**

ตามประกาศกรมยุทธศึกษาทหารเรือ เรื่อง นโยบายการประกันคุณภาพการศึกษาของสถานศึกษา ในสังกัดและในความควบคุมของกรมยุทธศึกษาทหารเรือ ลงวันที่ ๑๒ กรกฎาคม พ.ศ.๒๕๔๔ มีสาระสำคัญในการดำเนินการประกันคุณภาพการศึกษา ดังนี้

1. เร่งรัดให้มีระบบประกันคุณภาพการศึกษาของสถานศึกษา เพื่อเป็นเครื่องมือในการพัฒนาคุณภาพและรักษามาตรฐานการศึกษาอย่างต่อเนื่อง โดยให้สถานศึกษาหรือหน่วยต้นสังกัดแต่งตั้งคณะกรรมการขึ้น เพื่อบริหารและกำกับดูแลงานด้านมาตรฐานการศึกษา
2. ให้สถานศึกษาสร้างกลไกการประกันคุณภาพการศึกษา โดยจัดทำระบบการตรวจสอบและประเมินผลการดำเนินการขึ้นเป็นการภายใน
3. ให้สถานศึกษานำรูปแบบ และวิธีการในการประกันคุณภาพการศึกษาที่กองทัพเรือกำหนดขึ้น เป็นแนวทางเบื้องต้นในการดำเนินการ โดยแต่ละสถานศึกษาสามารถนำไปปรับปรุงหรือพัฒนาให้เหมาะสมกับสถานการณ์ของแต่ละสถานศึกษาได้ตามความจำเป็น
4. ให้สถานศึกษากำหนดแผนการดำเนินงานประกันคุณภาพการศึกษา เพื่อเป็นแนวทางการดำเนิน การประกันคุณภาพการศึกษาให้เป็นรูปธรรม พร้อมรับการตรวจสอบและประเมินคุณภาพการศึกษาจากภายนอก
5. ให้สถานศึกษาหรือหน่วยต้นสังกัด แต่งตั้งคณะกรรมการเพื่อตรวจสอบและประเมินผล คุณภาพการศึกษาภายในของแต่ละสถานศึกษา ให้พร้อมรับการตรวจสอบและประเมินคุณภาพจากคณะกรรมการที่กองทัพเรือ หรือกรมยุทธศึกษาทหารเรือแต่งตั้งขึ้น
6. ให้สถานศึกษาจัดทำรายงานประจำปี เสนอผ่านตามลำดับชั้นจนถึงรัฐมนตรีว่าการกระทรวงกลาโหม ทุกสิ้นปีการศึกษา
7. ให้สถานศึกษาร่วมมือและมีส่วนร่วมกับหน่วยงานในกองทัพเรือและนอกกองทัพเรือ ในกิจกรรมการประกันคุณภาพการศึกษา อันจะนำมาซึ่งการพัฒนาระบบการประกันคุณภาพการศึกษาของสถานศึกษาต่าง ๆ ให้มีความทันสมัย เหมาะสมกับสถานการณ์ทั่วไป โดยพร้อมรับการตรวจสอบและประเมินคุณภาพการศึกษาจากภายนอก
8. ดำเนินการเผยแพร่ข้อมูลข่าวสาร และกิจกรรมการประกันคุณภาพการศึกษาของสถานศึกษาต่อสาธารณชน

* **ความเชื่องโยงจากเป้าหมายชาติ สู่....มาตรฐานการศึกษาของกองทัพเรือ**

เป็นวิสัยทัศน์เชิงนโยบายการพัฒนาเศรษฐกิจของประเทศไทย บนวิสัยทัศน์ “มั่งคง มั่งคั่ง และยั่งยืน” เพื่อปรับแก้ จัดระบบ ปรับทิศทาง และสร้างหนทางพัฒนาประเทศให้เจริญ สามารถรับมือกับโอกาสและภัยคุกคามแบบใหม่ ๆ ที่เปลี่ยนแปลงอย่างเร็ว รุนแรงในศตวรรษที่ ๒๑

ไทยแลนด์ ๔.๐

**ด้านที่ ๓ การพัฒนาและเสริมสร้างศักยภาพคน**

๑) พัฒนาศักยภาพคนตลอดช่วงชีวิต

๒) การยกระดับการศึกษาและการเรียนรู้ให้มีคุณภาพเท่าเทียมและทั่วถึง

๓) ปลูกฝังระเบียบวินัย คุณธรรม จริยธรรม ค่านิยมที่พึงประสงค์

๔) การสร้างเสริมให้คนดีมีสุขภาวะที่ดี

๕) การสร้างความอยู่ดีมีสุขของครอบครัวไทย

ยุทธศาสตร์ชาติ ๒๐ ปี

๑) การจัดการศึกษาเพื่อความมั่งคงของสังคมและประเทศขาติ

๒) การผลิตและพัฒนากำลังคน การวิจัยและนวัตกรรมเพื่อสร้างขีดความสามารถในการแข่งขันของประเทศ

๓) การพัฒนาศักยภาพคนทุกช่วงวัยและการสร้างสังคมแห่งการเรียนรู้

๔) การสร้างโอกาสความเสมอภาคและความเท่าเทียมทางการศึกษา

๕) การจัดการศึกษาเพื่อสร้างเสริมคุณภาพชีวิตที่เป็นมิตรกับสิ่งแวดล้อม

๖) การพัฒนาประสิทธิภาพของระบบการบริหารจัดการ

แผนการศึกษาแห่งชาติ พ.ศ.๒๕๖๐ – ๒๕๗๙

ยุทธศาสตร์กองทัพเรือ/

นโยบายกองทัพเรือ

ยุทธศาสตร์

กรมยุทธศึกษาทหารเรือ

**มาตรฐานการศึกษา...... เพื่อการประกันคุณภาพภายในของสถานศึกษา**

ด้านที่ ๑ด้านคุณภาพผู้เรียน

ด้านที่ ๒ ด้านคุณภาพการบริหารและการจัดการของผู้บริหารสถานศึกษา

ด้านที่ ๓ด้านคุณภาพการจัดการเรียนการสอนที่เน้นผู้เรียนเป็นสำคัญ

ด้านที่ ๔ ด้านคุณภาพระบบประกันคุณภาพภายในที่มีประสิทธิภาพ

มาตรฐานการศึกษา......

***แผนภาพที่ ๖ : ความเชื่องโยงจากเป้าหมายชาติ สู่....มาตรฐานการศึกษาของกองทัพเรือ***

* **การจัดการศึกษาสถานศึกษาที่อยู่ในความควบคุมของกรมยุทธศึกษาทหารเรือ**

จากภาระงานดังกล่าว กรมยุทธศึกษาทหารเรือ จึงได้กำหนดให้กองประกันคุณภาพการศึกษา กรมยุทธศึกษาทหารเรือ (กปภ.ยศ.ทร.) มีหน้าที่กำกับดูแล วางระบบประกันคุณภาพภายในให้แก่สถานศึกษาในบังคับบัญชาและในกำกับของกรมยุทธศึกษาทหารเรือ ให้เป็นไปในทิศทางเดียวกัน โดยได้ดำเนินการจัดการศึกษาสถานศึกษาที่อยู่ในความควบคุมของกรมยุทธศึกษาทหารเรือ ให้ดำเนินการจัดทำระบบประกันคุณภาพการศึกษาภายในให้เป็นไปตามนโยบายการประกันคุณภาพการศึกษาของสถานศึกษาของกองทัพเรือ และจัดให้มีระบบประกันคุณภาพการฝึกอบรมสำหรับสถานศึกษาที่จัดอบรมหลักสูตรเพิ่มพูนความรู้ตามเกณฑ์คุณภาพการบริหารจัดการภาครัฐ (PMQA) ดังนี้

* **สถานศึกษาที่จัดทำระบบประกันคุณภาพการศึกษา**

**๑) สถานศึกษาของกองทัพเรือ ในส่วนการศึกษาที่หนึ่ง** (สถานศึกษาสำหรับนายทหารสัญญาบัตร) มี ๓ สถานศึกษา และได้พิจารณาหน่วยสนับสนุนการจัดการศึกษาที่ต้องจัดทำประกันคุณภาพการศึกษา เพิ่มเติม อีก ๑ หน่วย เนื่องจากเป็นหน่วยงานโดยตรงที่กำกับดูแลในการจัดครูอาจารย์ และวิทยากรบรรยายพิเศษ สนับสนุนสถานศึกษา คือ

\* วิทยาลัยการทัพเรือ กรมยุทธศึกษาทหารเรือ (วทร.ยศ.ทร.)

\* โรงเรียนเสนาธิการทหารเรือ กรมยุทธศึกษาทหารเรือ (รร.สธ.ทร.ยศ.ทร.)

\* โรงเรียนนายทหารเรือชั้นต้น กรมยุทธศึกษาทหารเรือ (รร.ชต.ยศ.ทร.)

\* ฝ่ายวิชาการ กรมยุทธศึกษาทหารเรือ (ฝวก.ยศ.ทร.)

**๒) สถานศึกษาของกองทัพเรือ ระดับต่ำกว่าปริญญา** มี ๙ สถานศึกษา คือ

\* โรงเรียนสื่อสารและเทคโนโลยีสารสนเทศ กองวิทยาการ สำนักสนับสนุน กรมสื่อสารและเทคโนโลยีทหารเรือ

\* โรงเรียนทหารนาวิกโยธิน ศูนย์การฝึก หน่วยบัญชาการนาวิกโยธิน

\* โรงเรียนดุริยางค์ กองดุริยางค์ทหารเรือ ฐานทัพเรือกรุงเทพ

\* โรงเรียนช่างกรมอู่ทหารเรือ กองการศึกษา กรมพัฒนาการช่าง กรมอู่ทหารเรือ

\* โรงเรียนอิเล็กทรอนิกส์ กองวิทยาการ กรมอิเล็กทรอนิกส์ทหารเรือ

\* โรงเรียนพลาธิการ กรมพลาธิการทหารเรือ

\* โรงเรียนนาวิกเวชกิจ ศูนย์วิทยาการ กรมแพทย์ทหารเรือ

\* โรงเรียนการขนส่งทหารเรือ กองวิทยาการ กรมการขนส่งทหารเรือ

\* โรงเรียนชุมพลทหารเรือ กรมยุทธศึกษาทหารเรือ

* **สถานศึกษาที่จัดทำระบบประกันคุณภาพการฝึกอบรม** โดยอยู่ในความควบคุม กำกับ ดูแลของกรมกำลังพลทหารเรือ (กพ.ทร.) มี ๓ สถานศึกษา กับอีก ๑ หลักสูตร คือ

**\*** โรงเรียนพันจ่า (รร.พจ.ยศ.ทร.)

\* ศูนย์ฝึกทหารใหม่ (ศฝท.ยศ.ทร.)

\* ศูนย์ภาษา (ศภษ.ยศ.ทร.)

\* หลักสูตรข้าราชการกลาโหมพลเรือนต่ำกว่าชั้นสัญญาบัตร (รร.ชุมพลฯ ยศ.ทร.)

**โครงสร้างการประกันคุณภาพการศึกษาและการฝึกอบรมสถานศึกษา**

**ที่อยู่ในความควบคุมของกรมยุทธศึกษาทหารเรือ**

**กรมยุทธศึกษาทหารเรือ**

คณะกรรมการประกันคุณภาพการศึกษาสถานศึกษาในส่วนการศึกษาที่หนึ่ง

มีเจ้ากรมยุทธศึกษาทหารเรือ เป็นประธาน

คณะอนุกรรมการประกันคุณภาพการศึกษาสถานศึกษาของกองทัพเรือ

ระดับต่ำกว่าปริญญา

มีเจ้ากรมยุทธศึกษาทหารเรือ

เป็นประธาน

วทร.ยศ.ทร.

**สถานศึกษาที่มิได้จัดการศึกษาเป็นภาค**

**สถานศึกษาที่จัดการศึกษาเป็นภาค**

รร.สธ.ทร.ยศ.ทร.

ส่วนการศึกษาที่สอง

ส่วนการศึกษาที่สอง

รร.ชต.ยศ.ทร.

รร.ชอร.กศษ.กพช.อร.

รร.ดย.ดย.ทร.ฐท.กท.

รร.ขส.กวก.ขส.ทร.

รร.นวก.ศวก.พร.

รร.พธ.พธ.ทร.

รร.อล.กวก.อล.ทร.

รร.นย.ศฝ.นย.

รร.ชุมพลฯ ยศ.ทร.

ส่วนการศึกษาที่สี่

รร.พจ.ยศ.ทร.

ฝวก.ยศ.ทร.ศ.ทร.

รร.สสท.กวก.สสน.สสท.ทร.

ศฝท.ยศ.ทร.

ศภษ.ยศ.ทร.

หลักสูตรข้าราชการ

กลาโหม

พลเรือนต่ำกว่าชั้นสัญญาบัตร\*

***แผนภาพที่ ๗ : โครงสร้างการประกันคุณภาพการศึกษาและการฝึกอบรม***

***สถานศึกษาที่อยู่ในความควบคุมของกรมยุทธศึกษาทหารเรือ***

⮚ **กรอบแนวทางการประเมินคุณภาพการศึกษาสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)**

เนื่องจากสถานศึกษาของกองทัพเรือ ในส่วนการศึกษาที่หนึ่ง ซึ่งเป็นสถานศึกษาที่จัดการศึกษาแก่นายทหารสัญญาบัตรในกองทัพเรือ ที่ได้ผ่านการปฏิบัติราชการในตำแหน่งหน้าที่ต่าง ๆ มาแล้ว ให้มีความรู้ในวิชาทหารและวิชาอื่น ๆ กว้างขวางมากยิ่งขึ้นจนสามารถปฏิบัติราชการตามตำแหน่งหน้าที่ในระดับสูงขึ้นได้เป็นอย่างดี และเพื่อให้เกิดคุณลักษณะ 3Rs 8Cs และทักษะเพิ่มเติมตามลักษณะที่สอดคล้องกับสถานศึกษา จึงได้กำหนดกรอบแนวทางการประเมินคุณภาพการศึกษาสำหรับสถานศึกษาตามแนวทางรับราชการของ กรมยุทธศึกษาทหารเรือ (สถานศึกษาในส่วนการศึกษาที่หนึ่ง) ที่สอดคล้องกับ**การประเมินระบบการประกันคุณภาพภายใน** (Common Standard) มีกรอบ ๔ ด้าน ตามบริบทของสถานศึกษา ดังนี้

* ด้านที่ ๑ คุณภาพของผลผลิตจากการจัดการศึกษา
* ด้านที่ ๒ กลยุทธ์ในการบริหารจัดการศึกษา
* ด้านที่ ๓ การจัดการเรียนการสอนและเสริมสร้างทักษะ
* ด้านที่ ๔ การประกันคุณภาพภายใน

ส่วนประเด็นในการพิจารณา วิธีการประเมิน หน่วยต้นสังกัดจะประเมินคุณภาพการศึกษาภายใน ให้สอดคล้องกับการประเมินของกองทัพ (สถาบันวิชาการป้องกันประเทศ : สปท.) และสำนักงานรับรองมาตรฐานและประเมินคุณภาพการศึกษา (องค์การมหาชน) : สมศ.

⮚ **แนวทางการบริหารคุณภาพสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)**

เนื่องจากได้มีการปฏิรูประบบการประเมินคุณภาพการศึกษา เป็นการประเมินแนวใหม่ที่เปลี่ยนจากการตรวจสอบเอกสารแล้วให้คะแนน เป็นการประเมินเชิงคุณภาพโดยผู้เชี่ยวชาญ ผู้ทรงคุณวุฒิ และผู้บริหาร ที่มีความเชี่ยวชาญเฉพาะด้าน เน้นการเก็บข้อมูลมาวิเคราะห์ สังเคราะห์ และเสนอแนวทางการพัฒนา ประกอบกับที่ผ่านมาทุกสถานศึกษาจะมีการบริหารการศึกษาแบบราชการ มีโครงสร้างการบริหารหลายชั้น ระบบประกันคุณภาพการศึกษาที่ผ่านมา มีการแบ่งเป็นแบบการบริหารการศึกษาตามระบบราชการที่เน้นการตรวจสอบเอกสารเป็นระบบที่มีมายาวนานของการประเมินสามรอบแรกที่ผ่านมา เนื่องจากมีการเปลี่ยนระบบการประเมินจากเอกสาร เป็นการใช้ความเชี่ยวชาญของผู้ประเมินเป็นสำคัญ จึงส่งผลกระทบต่อการปรับแนวทางการบริหารคุณภาพการศึกษาในสถานศึกษา ดังนั้น กรมยุทธศึกษาทหารเรือ จึงได้จัดโครงสร้างการบริหารคุณภาพการศึกษา เพื่อเป็นแนวทางในการปฏิบัติสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง) เป็น ๓ ระดับ ได้แก่ ระดับสถานศึกษา ระดับกองการศึกษา/กองการปกครองฯลฯ มีสำนักงาน/เจ้าหน้าที่ประกันคุณภาพการศึกษาระดับสถานศึกษา สำนักงาน/เจ้าหน้าที่ประกันคุณภาพการศึกษาระดับกองการศึกษา/กองการปกครอง ฯลฯ ซึ่งทำหน้าที่ควบคุมคุณภาพในแต่ละระดับตามลำดับชั้นที่อยู่ภายใต้การบริหารจัดการ (กองการศึกษา/กองการปกครอง ฯลฯ ขึ้นอยู่กับโครงสร้างตามบริบทของแต่ละสถานศึกษา ซึ่งไม่จำเป็นต้องมีการประกันคุณภาพในระดับรองลงมา) แต่ระดับกองการศึกษา/กองการปกครอง ฯลฯ จะต้องมีระบบและกลไกในการประเมินผลงานที่เกิดขึ้นใน ๕ องค์ประกอบหลัก คือ (๑) ผู้เรียน (๒) ครูอาจารย์ และฝ่ายสนับสนุน (๓) หลักสูตร (๔) การเรียนการสอน และ (๕) ปัจจัยเกื้อหนุน โดยที่สำนักงาน/เจ้าหน้าที่ประกันคุณภาพการศึกษาระดับกองการศึกษา/กองการปกครอง ฯลฯ ประเมินใน ๕ องค์ประกอบ เพื่อให้เกิดผลงานขึ้นมา และส่งรายงานประจำปี (Annual Report) ที่หน่วยรับผิดชอบ สรุปส่งให้สำนักงาน/เจ้าหน้าที่ประกันคุณภาพการศึกษาระดับสถานศึกษา เพื่อสรุปในภาพรวมทั้งสถานศึกษาให้อยู่ในกรอบ ๔ ด้าน ตามที่กำหนด พร้อมทั้งเขียนรายงานประจำปี (Annual Report) ระดับสถานศึกษา ที่สอดคล้องกับกรอบมาตรฐานคุณภาพการศึกษาสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง) กำหนด ปรับปรุงรายงานประจำปี (Annual Report) หลังจากมีการประเมินโดยผู้ทรงคุณวุฒิที่ได้รับมอบหมายหรือแต่งตั้งขึ้นโดยกรมยุทธศึกษาทหารเรือดังกล่าว เพื่อจัดทำเป็นรายงานการประเมินตนเองของสถานศึกษา (Self-Assessment Report : SAR) แล้ว ส่งให้หน่วยต้นสังกัด หน่วยควบคุมการศึกษา ลงนามเห็นชอบในรายงานการประเมินตนเองของสถานศึกษา (Self-Assessment Report : SAR พร้อมทั้งส่งข้อมูลป้อนกลับให้ผู้บริหารสถานศึกษาและส่วนที่เกี่ยวข้อง

⮚ **บทบาทหน้าที่ของสำนักงาน/เจ้าหน้าที่ประกันคุณภาพการศึกษา**

* **สำนักงาน/เจ้าหน้าที่ประกันคุณภาพระดับสถานศึกษา**

1. จัดทำนโยบายคุณภาพการศึกษา
2. จัดทำแผนงาน/โครงการ ประกันคุณภาพภายในและภายนอก
3. จัดทำคู่มือประกันคุณภาพภายใน
4. ควบคุม ตรวจสอบ ประเมินคุณภาพภายใน เป็นระยะ
5. สรุปประเด็นจากรายงานประจำปี (Annual Report) จากกองการศึกษา/กองการปกครอง/หน่วยสนับสนุนการจัดการศึกษา ฯลฯ เพื่อนำไปเขียนเป็นรายงานประจำปี (Annual Report) ให้อยู่ในกรอบ ๔ ด้าน แล้วนำส่งให้กรมยุทธศึกษาทหารเรือ (กองประกันคุณภาพการศึกษา กรมยุทธศึกษาทหารเรือ)
6. การประเมินด้านที่ ๔ การประกันคุณภาพภายใน มี ๓ องค์ประกอบหลักในการพิจารณา ได้แก่ ด้านความเหมาะสมของระบบประกันคุณภาพภายในของส่วนกองการศึกษา/กองการปกครอง/หน่วยสนับสนุนการจัดการศึกษา ฯลฯ ด้านความน่าเชื่อถือของระบบประกันคุณภาพ และการประกันคุณภาพภายในช่วยพัฒนาคุณลักษณะพึงประสงค์ของนักเรียนให้เกิด 3Rs 8Cs และคุณลักษณะทางวิชาการ (ความรู้และทักษะที่สอดคล้องตามวัตถุประสงค์ของหลักสูตรและบรรลุเป้าประสงค์ของกองทัพเรือ) **อย่างไร** ซึ่งการบริหารของหน่วยปฏิบัติการจะทำให้เกิดผลงานที่ได้จากห้องเรียน และเป็นหน่วยหลักในการสร้างคุณลักษณะและทักษะต่าง ๆ ซึ่งผลงานเหล่านี้จะเป็นหลักฐานเชิงประจักษ์และข้อมูลสำคัญของคุณภาพของผลผลิตจากการจัดการศึกษา (ด้านที่ ๑) และการจัดการเรียนการสอนและเสริมสร้างทักษะ (ด้านที่ ๓) สำหรับกลยุทธ์ในการบริหารจัดการศึกษา (ด้านที่ ๒) เป็นหน้าที่ของผู้บริหารระดับสูง คณะกรรมการจะเก็บข้อมูลที่กองบัญชาการหรือส่วนบริหารเป็นสำคัญ

* **สำนักงาน/เจ้าหน้าที่ประกันคุณภาพการศึกษาระดับกองการศึกษา/กองการปกครอง ฯลฯ**

๑) สร้างระบบกลไกประกันคุณภาพการศึกษาภายใน โดยมีมาตรฐานขั้นต่ำ ๖ มาตรฐาน คือ (๑) หลักสูตร (๒) กระบวนการเรียนการสอน (๓) นักเรียนทหาร (๔) ครูอาจารย์ (๕) ปัจจัยเกื้อหนุน และ (๖) คณะกรรมการกำกับมาตรฐาน ซึ่งกองการศึกษา/กองการปกครอง ฯลฯ จะสร้างเกณฑ์การวัดและวิธีประเมิน (ระดับสถานศึกษาเพียงใช้ข้อมูลเหล่านี้นำไปประเมินตามกรอบ ๔ ด้าน)

๒) ควบคุม ตรวจสอบ ประเมิน เป็นระยะ

๓) เขียนรายงานประจำปี (Annual Report) ของตนเอง ตามระบบประกันคุณภาพภายในของกองการศึกษา/กองการปกครอง/หน่วยสนับสนุนการจัดการศึกษา ฯลฯ เพื่อเป็นข้อมูลให้สำนักงาน/เจ้าหน้าที่ประกันคุณภาพการศึกษาระดับสถานศึกษา สามารถนำไปสรุปเขียนเป็นรายงานประจำปี (Annual Report) ระดับสถานศึกษาได้

๕) วิเคราะห์ข้อมูล สังเคราะห์ข้อมูล ข้อมูลป้อนกลับให้ผู้บริหารสถานศึกษา เพื่อปรับแนวทาง ปฏิบัติการแก้ไขปัญหาในปีถัดไป

**โครงสร้างกระบวนการประเมินคุณภาพภายในสถานศึกษา**

**ผู้บริหาร**

**นโยบายการบริหารการศึกษา**

**ส่วนสนับสนุน**

**ส่วนปกครอง**

**ส่วนศึกษา**

**รายงานประจำปี**

**(Annual Report)**

**คณะผู้ทรงคุณวุฒิที่ ยศ.ทร. แต่งตั้ง/มอบหมายให้ทำการประเมินคุณภาพการศึกษาภายในสถานศึกษา**

คู่มือประกันคุณภาพภายใน

ของสถานศึกษา

**ประเมินคุณภาพภายใน**

**รายงานผลการประเมินตนเอง**

**ของสถานศึกษา**

**(Self-Assessment Report)**

**ต้นสังกัดระดับกองทัพ**

**(กองทัพเรือ)**

**ต้นสังกัดระดับกลาโหม**

**(สปท.)**

***แผนภาพที่ ๘ : โครงสร้างกระบวนการประเมินคุณภาพภายในสถานศึกษา***

\*\*\*\*\*\*\*\*\*\*\*\*\*\*\*\*\*\*\*\*

**บทที่ ๔**

**นิยามศัพท์ หลักเกณฑ์ และแนวปฏิบัติ**

* **นิยามศัพท์**
* **การประกันคุณภาพการศึกษา** หมายความว่า การประเมินผลและการติดตาม ตรวจสอบคุณภาพตามมาตรฐานการศึกษา โดยมีกลไกในการควบคุม ตรวจสอบระบบการบริหารคุณภาพการศึกษาที่สถานศึกษาจัดขึ้น เพื่อให้เกิดการพัฒนาและสร้างความเชื่อมั่นให้แก่ผู้มีส่วนเกี่ยวข้องและสาธารณชนว่าสถานศึกษานั้นสามารถจัดการศึกษาได้อย่างมีคุณภาพตามมาตรฐานการศึกษา และบรรลุเป้าประสงค์ของหน่วยต้นสังกัดและหน่วยงานที่กำกับดูแล
* **การประกันคุณภาพการศึกษาภายใน** หมายความว่า การประเมินผล การติดตามตรวจสอบกระบวนการที่สถานศึกษาจัดให้มีการบริหารคุณภาพการศึกษา เพื่อให้เกิดความเชื่อมั่นกับผู้มีส่วนเกี่ยวข้อง โดยให้สถานศึกษาจัดทำรายงานประจำปี (Annual Report) และประเมินตนเองเป็นประจำทุกปี
* **การประเมินคุณภาพการศึกษาภายใน** หมายความว่า สถานศึกษาพึงประเมินผลลัพธ์เทียบกับเป้าหมาย โดยจัดทำรายงานประจำปี (Annual Report) เพื่อชี้แจงการดำเนินงานตามนโยบาย กลยุทธ์ แผนงาน และผลการดำเนินงานเทียบกับเป้าหมายที่กำหนดไว้ นอกจากนี้ ยังพึงจัดให้มีผู้ประเมินที่มีคุณวุฒิและมุมมองที่เป็นกลาง เพื่อประเมินผลการดำเนินงานเทียบกับกรอบ ๔ ด้าน และประเด็นคุณภาพ ที่กำหนดไว้ในคู่มือประกันคุณภาพภายในของสถานศึกษาเป็นประจำทุกปี
* **รายงานประจำปี (Annual Report)** หมายความว่าเอกสารสรุปผลการบริหารและการดำเนินงานต่าง ๆ ตามวิสัยทัศน**์** นโยบาย กลยุทธ์ แผนงาน และกิจกรรมสำคัญของสถานศึกษา โดยอาจจัดเนื้อหาให้สอดคล้องกับกรอบ ๔ ด้าน และประเด็นคุณภาพ ที่กำหนดไว้ในคู่มือประกันคุณภาพภายในของสถานศึกษา (ทั้งนี้ ยังไม่ต้องประเมินผลการเปรียบเทียบกับเกณฑ์ที่กำหนดไว้)
* **รายงานผลการประเมินตนเอง (Self-Assessment Report : SAR)** หมายความว่า เอกสาร แสดงผลการประเมินคุณภาพการบริหารการศึกษา ซึ่งได้พิจารณาตามกรอบ ๔ ด้าน และประเด็นคุณภาพ ที่กำหนดไว้ในคู่มือประกันคุณภาพภายในของสถานศึกษา โดยเป็นผลรวมของผลการดำเนินงานประจำปี (รายงานประจำปี : Annual Report) และผลการประเมินคุณภาพการศึกษาภายในโดยองค์คณะผู้ประเมินคุณภาพการศึกษาภายในของสถานศึกษา คัดสรรจากผู้ทรงคุณวุฒิที่มีความเชี่ยวชาญด้านการศึกษาที่ได้รับมอบหมายหรือแต่งตั้งโดยกรมยุทธศึกษาทหารเรือ
* **ผู้ประเมินคุณภาพการศึกษาภายใน (Internal Assessors)** หมายความว่า องค์คณะผู้ประเมินคุณภาพภายในสถานศึกษา แต่งตั้งขึ้นโดยคัดสรรผู้ทรงคุณวุฒิที่มีความเชี่ยวชาญด้านการศึกษา ตามกรมยุทธศึกษาทหารเรือแต่งตั้ง โดยควรมีจำนวนไม่น้อยกว่า ๓ นาย
* **สถานศึกษา** หมายความว่าสถานศึกษาของกองทัพเรือ ในส่วนการศึกษาที่หนึ่ง มีหน้าที่อำนวยการศึกษาแก่นายทหารสัญญาบัตรในกองทัพเรือ ที่ได้ผ่านการปฏิบัติราชการในตำแหน่งหน้าที่ต่าง ๆ มาแล้ว ให้มีความรู้ในวิชาทหารและวิชาอื่น ๆ กว้างขวางมากยิ่งขึ้นจนสามารถปฏิบัติราชการตามตำแหน่งหน้าที่ในระดับสูงขึ้นได้เป็นอย่างดี ประกอบด้วย วิทยาลัยการทัพเรือ โรงเรียนเสนาธิการทหารเรือ และโรงเรียนนายทหารเรือชั้นต้น
* **หลักสูตร** หมายความว่า

1. หลักสูตรวิทยาลัยการทัพเรือ เป็นหลักสูตรที่อำนวยการศึกษาวิชาการทางยุทธศาสตร์ การบริหารงาน และวิชาอื่น ๆ อันจำเป็นสำหรับนายทหารสัญญาบัตร เพื่อทำหน้าที่เป็นผู้บังคับบัญชาในระดับยุทธการ - ยุทธศาสตร์ และผู้บริหารหน่วยระดับกรม/กองเรือตามประเภทของกองทัพเรือ หรือเทียบเท่าขึ้นไป หรือเป็นฝ่ายอำนวยการชั้นสูงในกองทัพเรือและกองทัพไทยได้
2. หลักสูตรเสนาธิการทหารเรือ เป็นหลักสูตรที่อำนวยการศึกษาวิชาเสนาธิการกิจ และวิชาอื่น ๆ อันจำเป็นสำหรับผู้ปฏิบัติงานเสนาธิการ รวมทั้งเพิ่มพูนความรู้ ความสามารถ แก่นายทหารที่ได้ผ่านการปฏิบัติราชการในตำแหน่งต่าง ๆ มาแล้วพอสมควร ให้สามารถปฏิบัติหน้าที่ผู้บังคับบัญชาหน่วยระดับหมวดเรือ หรือผู้บังคบการเรือชั้น ๑ และเทียบเท่า และนายทหารฝ่ายเสนาธิการระดับกองทัพ
3. หลักสูตรนายทหารอาวุโส เป็นหลักสูตรที่อำนวยการศึกษาวิชาการบังคับบัญชา การบริหารงาน การปฏิบัติและการประสานงานร่วมกันระหว่างหน่วยทหาร อันจำเป็นสำหรับนายทหาร เพื่อให้สามารถปฏิบัติหน้าที่ระดับหัวหน้ากองได้
4. หลักสูตรพรรคนาวิน เป็นหลักสูตรเพิ่มพูนความรู้ ความสามารถ และประสบการณ์ให้แก่นายทหารพรรคนาวินให้สามารถปฏิบัติหน้าที่ระดับผู้บังคับการเรือ หน้าที่ทางยุทธวิธีระดับหมู่เรือ และฝ่ายอำนวยการเบื้องต้นของกองทัพเรือ
5. หลักสูตรทั่วไป เป็นหลักสูตรเพิ่มพูนความรู้ ความสามารถ และประสบการณ์ให้แก่นายทหารพรรคพิเศษที่บรรจุเข้ารับราชการเป็นนายทหารสัญญาบัตรด้วยคุณวุฒิระดับปริญญาตรีหรือเทียบเท่าขึ้นไป
6. หลักสูตรเพิ่มวิชา เป็นหลักสูตรเพิ่มพูนความรู้ ความสามารถ และประสบการณ์ให้แก่นายทหารสัญญาบัตรที่เลื่อนฐานะมาจากนายทหารประทวน
7. หลักสูตรพรรคกลิน เป็นหลักสูตรเพิ่มพูนความรู้ ความสามารถ และประสบการณ์ให้แก่นายทหารพรรคกลินชั้นนายเรือ (กล.ก.) และนายทหารพรรคพิเศษที่กองทัพเรือพิจารณาเห็นสมควรให้เข้ารับการศึกษา

* **หน่วยต้นสังกัด** หมายความว่าหน่วยบังคับบัญชาที่ควบคุม กำกับดูแลการจัดการศึกษาสถานศึกษาของกองทัพเรือ ในส่วนการศึกษาที่หนึ่ง
* **ผู้บริหารสถานศึกษา** หมายความว่าผู้บัญชาการโรงเรียน ผู้บังคับการโรงเรียน รองผู้บัญชาการโรงเรียน รองผู้บังคับการโรงเรียน
* **ผู้บริหาร** หมายความว่า ผู้อำนวยการกองการศึกษา ผู้อำนวยการกองการปกครอง หัวหน้ากองการศึกษา หัวหน้ากองการปกครอง
* **ครูอาจารย์** หมายความว่า ผู้ทำหน้าที่สอน และผู้ที่ทำหน้าที่ควบคุมการสัมมนา/อภิปราย
* **บุคลากรทางการศึกษา** หมายความว่าบุคลากรที่ทำหน้าที่สนับสนุนและส่งเสริมการศึกษา สังกัดสถานศึกษาหรือสังกัดนอกสถานศึกษา แต่ต้องอยู่ภายใต้การควบคุม กำกับดูแลของสถานศึกษา
* **นักศึกษา** หมายความว่าผู้ที่ศึกษาในวิทยาลัยการทัพเรือ
* **นายทหารนักเรียน** หมายความว่า ผู้ที่ศึกษาในโรงเรียนเสนาธิการทหารเรือ และโรงเรียนนายทหารเรือชั้นต้น
* **ครูมืออาชีพ** หมายความว่า ครูที่ประสบความสำเร็จในวิชาชีพครู สามารถปฏิบัติหน้าที่ครูได้อย่างดี จนประสบความสำเร็จในหน้าที่การงานและมีความเจริญงอกงามก้าวหน้าในอาชีพครูอย่างต่อเนื่อง จนสามารถเป็นแบบอย่างที่ดีแก่ผู้อื่นได้ มีคุณธรรมโน้มนำ มีหลักการสอนที่ดี ทำการสอนอย่างมีคุณภาพ มีภาพลักษณ์ของความเป็นครูที่ดี
* **หลักเกณฑ์**

1. ให้สถานศึกษา ดำเนินการประกันคุณภาพการศึกษาภายในของสถานศึกษา ตามกฎกระทรวงการประกันคุณภาพการศึกษา พ.ศ.๒๕๖๑
2. ให้สถานศึกษา จัดระบบการประกันคุณภาพการศึกษาภายในของสถานศึกษา ให้สอดคล้องกับกรอบมาตรฐานคุณภาพการศึกษาสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)
3. ให้สถานศึกษา ดำเนินการประกันคุณภาพการศึกษาภายในอย่างต่อเนื่องเป็นประจำทุกปี โดยเน้นผู้เรียนเป็นสำคัญ ทั้งนี้ โดยการสนับสนุนจากหน่วยต้นสังกัด และการมีส่วนร่วมของหน่วยงานที่เกี่ยวข้องทั้งภาครัฐและเอกชน
4. ให้สถานศึกษา จัดทำรายงานการประเมินคุณภาพภายใน เสนอต่อ หน่วยงานต้นสังกัด และหน่วยงานที่เกี่ยวข้อง
5. ให้สถานศึกษา นำผลการประเมินคุณภาพภายใน ไปประกอบการจัดทำแผนพัฒนาคุณภาพการศึกษาของสถานศึกษา

* **แนวปฏิบัติ**

1. ให้สถานศึกษา จัดให้มีการประเมินคุณภาพการศึกษาภายในทุกปีการศึกษา
2. ให้สถานศึกษา ดำเนินการตาม “กรอบมาตรฐานคุณภาพการศึกษาสำหรับสถานศึกษาตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)” โดยสถานศึกษาต้องมีความตระหนักเห็นความสำคัญและมีความพยายามในการดำเนินการประกันคุณภาพการศึกษาภายใน เพื่อการพัฒนาคุณภาพการศึกษา และการพัฒนามาตรฐานการศึกษา
3. ในการประเมินคุณภาพการศึกษาภายในโดยสถานศึกษา ถ้าอยู่ในระดับคุณภาพ “ต้องปรับปรุง” หรือ “ต้องปรับปรุงเร่งด่วน” สถานศึกษาต้องวิเคราะห์สาเหตุ และพัฒนาให้อยู่ในระดับคุณภาพตั้งแต่ “พอใช้” ขึ้นไปในปีถัดไป ถ้าไม่สามารถปฏิบัติได้ให้หน่วยต้นสังกัด กำกับดูแล ติดตาม ตรวจสอบ ส่งเสริม สนับสนุน และร่วมกับสถานศึกษาพัฒนาเพื่อให้อยู่ในระดับคุณภาพตั้งแต่ “พอใช้” ขึ้นไปภายในปีต่อไป ถ้าอยู่ในระดับคุณภาพ “พอใช้” หรือ “ดี” สถานศึกษาจะต้องพัฒนาสู่ระดับคุณภาพ “ดีมาก” ต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**บทที่ ๕**

**กรอบมาตรฐานคุณภาพการศึกษาสำหรับสถานศึกษา**

**ตามแนวทางรับราชการของกรมยุทธศึกษาทหารเรือ**

**(สถานศึกษาในส่วนการศึกษาที่หนึ่ง)**

**ด้านที่ ๑ คุณภาพของผลผลิตจากการจัดการศึกษา**

ผู้สำเร็จการศึกษาเป็นผู้มีความรู้ มีทักษะการปฏิบัติงาน และมีคุณลักษณะส่วนบุคคลตามวัตถุประสงค์และเป้าหมายของการศึกษา มีความพร้อมที่จะปฏิบัติงานในภารกิจที่ได้รับมอบหมาย และสามารถประยุกต์ใช้ความรู้และทักษะการปฏิบัติต่าง ๆ ในการปฏิบัติในบทบาทหน้าที่และภารกิจที่ได้รับมอบหมายได้ และเป็นที่พึงพอใจของหน่วยต่าง ๆ ในกองทัพ

**@ประเด็นคุณภาพที่สำคัญ**

**๑.๑ คุณลักษณะของผู้สำเร็จการศึกษา**

* คุณลักษณะด้านวิชาการ/วิชาชีพ เช่น ความรู้พื้นฐานในด้านความมั่นคง/ยุทธศาสตร์/ยุทธการ/ยุทธวิธี/การบริหารจัดการ/การปฏิบัติงานในหน่วยทหารอย่างเพียงพอ มีความพร้อมที่จะปฏิบัติงานทางทหารที่สอดคล้องกับหลักสูตรการศึกษา การใช้เครื่องมือและเทคโนโลยีให้เป็นประโยชน์ ฯลฯ
* คุณลักษณะส่วนบุคคล/พฤติกรรม เช่น ความเป็นผู้นำ และผู้ตามที่ดี มีระเบียบวินัย และครองตน อยู่ในศีลธรรม/จริยธรรม ทักษะการสื่อสารและปฏิสัมพันธ์กับผู้อื่น ทักษะการใช้ภาษาอังกฤษ การอยู่ร่วมกันและการทำงานเป็นทีม มารยาทและการปฏิบัติตนในสังคม การใฝ่รู้และปรับปรุงเพื่อพัฒนาตนเอง ทักษะการพูด/การอ่าน/การเขียน/การนำเสนอ ความพร้อมของสุขภาพพลานามัย ฯลฯ

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. ผู้สำเร็จการศึกษามีความรู้พื้นฐาน ตรงตามหลักสูตรการศึกษา | 1. จัดการศึกษาให้เป็นไปตามกระบวนการฝึกศึกษาตามหลักสูตรการศึกษา | สถานศึกษา | - |
| 1. จัดการศึกษาเพื่อพัฒนาผู้เรียนตามหลักสูตร กระบวนการเรียนรู้ สื่อ และการวัดและประเมินผลที่มีมาตรฐานตามที่กำหนด | สถานศึกษา | - |
| ๓. วัดและประเมินผลตามมาตรฐานการเรียนรู้ และนำผลการประเมินไปใช้เพื่อการพัฒนาผู้เรียนอย่างต่อเนื่อง | - ฝ่ายวิชาการ  - สถานศึกษา | - |
| ๒. ผู้สำเร็จการศึกษามีคุณลักษณะที่พึงประสงค์ตามที่กองทัพเรือ กำหนด | ๑. กำหนดคุณลักษณะที่พึงประสงค์ของผู้เรียนตามวัตถุประสงค์และเป้าหมายของการศึกษา | สถานศึกษา | - |
| ๒. จัดกิจกรรมการเรียนการสอนหรือกิจกรรมที่พัฒนาผู้เรียนให้มีภาวะผู้นำ | สถานศึกษา | - |
| ๓. จัดให้มีการประเมินคุณลักษณะส่วนบุคคล และคะแนนความประพฤติ | สถานศึกษา | - |

**๑.๒ ความพึงพอใจของหน่วยต้นสังกัด/หน่วยผู้ใช้**

สถานศึกษาหรือหน่วยที่ได้รับมอบหมาย มีการจัดเก็บข้อมูลผู้สำเร็จการศึกษาอย่างเป็นระบบ มีการสำรวจความพึงพอใจของหน่วยผู้ใช้ผู้สำเร็จการศึกษาและผู้มีส่วนเกี่ยวข้องอื่น ๆ ด้วยช่องทางและวิธีการ ที่เหมาะสมกับลักษณะองค์กร มีการวิเคราะห์และประเมินผลข้อมูลจากผลการสำรวจความพึงพอใจของ หน่วยผู้ใช้ รวมทั้งรายงานต่อผู้บริหารและผู้เกี่ยวข้อง และนำผลการสำรวจไปพิจารณาปรับปรุงการดำเนินการที่เกี่ยวข้อง

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. ผู้สำเร็จการศึกษามีความสามารถในการปฏิบัติงานที่สอดคล้องกับหลักสูตรการศึกษา | ๑. จัดเก็บข้อมูลผู้สำเร็จการศึกษาและหน่วยต้นสังกัดของผู้สำเร็จการศึกษา | สถานศึกษา | - ฝ่ายวิชาการ  - กองบริการการศึกษา |
| ๒. สำรวจความพึงพอใจของหน่วยต้นสังกัดที่มีต่อการปฏิบัติงานของผู้สำเร็จการศึกษา ด้วยช่องทางและวิธีการที่หลากหลาย | ฝ่ายวิชาการ | - สถานศึกษา  - กองบริการการศึกษา |
| ๓. วิเคราะห์และประเมินผลสำรวจความ พึงพอใจ และรายงานผลต่อสถานศึกษา  และหน่วยที่เกี่ยวข้อง | ฝ่ายวิชาการ | สถานศึกษา |
| ๔. นำผลการสำรวจไปพิจารณาปรับปรุง  การดำเนินการที่เกี่ยวข้อง | ฝ่ายวิชาการ | สถานศึกษา |

**ด้านที่ ๒ กลยุทธ์ในการบริหารจัดการศึกษา**

สถานศึกษามีการบริหารจัดการศึกษาที่เป็นระบบ สอดคล้องกับวิสัยทัศน์/เป้าหมาย/นโยบายของหน่วยต้นสังกัด มีการบริหารจัดการทรัพยากรของสถานศึกษาอย่างมีประสิทธิภาพ รวมทั้งการประสานความร่วมมือกับบุคคลและหน่วยงานที่เกี่ยวข้อง เพื่อการพัฒนาคุณภาพการศึกษาและพัฒนามาตรฐานการศึกษา

**@ ประเด็นคุณภาพที่สำคัญ**

**๒.๑ คุณภาพในการดำเนินการบริหารจัดการศึกษาตามแนวทางสถานศึกษา**

ผู้บริหารสถานศึกษามีความเข้าใจและตระหนักในจุดมุ่งหมายของการศึกษา และความต้องการของหน่วยต้นสังกัด มีการบริหารจัดการศึกษาตามแนวทางสถานศึกษาเฉพาะทางตามลักษณะการศึกษาของตน ผู้บริหาร ครูอาจารย์ และผู้ปฏิบัติงานฝ่ายต่าง ๆ เข้าใจจุดประสงค์และคุณลักษณะการศึกษาของสถานศึกษา และมีแนวทางปฏิบัติงานที่ดี มีมาตรฐาน มุ่งมั่นให้เกิดผลสำเร็จตามวัตถุประสงค์และเป้าหมายของงาน และพัฒนาให้ดียิ่งขึ้น เพื่อให้ได้ผลผลิตจากกระบวนการศึกษาที่พึงประสงค์

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. ผู้บริหารมีความเข้าใจในจุดมุ่งหมายของการศึกษาและความต้องการของกองทัพและหน่วยต้นสังกัด | ๑. กำหนดวิสัยทัศน์ นโยบาย แผนกลยุทธ์  หรือแผนแม่บท หรือแผนพัฒนาระยะยาว  หรือแผนปฏิบัติราชการ ๔ ปี ในการดำเนินงานของสถานศึกษาและถ่ายทอดไปสู่การปฏิบัติ | สถานศึกษา | - |
| ๒. กำหนดนโยบายพัฒนาคุณภาพการศึกษาและพัฒนามาตรฐานการศึกษา | สถานศึกษา | - |
| ๓. ส่งเสริม ควบคุม ติดตาม และสนับสนุนการปฏิบัติงานตามนโยบายและแผนงานที่กำหนด และตรวจสอบความสำเร็จหรือการบรรลุผลตามเป้าหมาย | สถานศึกษา | - |
| ๔. มีการประเมินผลการดำเนินงานและเรียนรู้เพื่อการปรับปรุงและพัฒนาให้ดีขึ้น | สถานศึกษา | - |
| ๒. ครูอาจารย์ บุคลากร และ  ผู้ปฏิบัติงานฝ่ายต่าง ๆ เข้าใจ  จุดมุ่งหมายและคุณลักษณะ  การศึกษาของสถานศึกษาและมีการปฏิบัติงานที่ดีมีมาตรฐานบรรลุผลสำเร็จตามวัตถุประสงค์ | ๑. จัดทำแนวทางปฏิบัติงานที่มีมาตรฐาน | สถานศึกษา | ฝ่ายวิชาการ |
| ๒. ปฏิบัติงานตามนโยบายและแผนงานบรรลุ ผลสำเร็จตามวัตถุประสงค์และเป้าหมายตามที่สถานศึกษากำหนด | สถานศึกษา | ฝ่ายวิชาการ |
| ๓. การบริหารจัดการความเสี่ยง | - จัดทำแผนการบริหารความเสี่ยงและดำเนินงานตามแผน | สถานศึกษา | - |

**๒.๒ การพัฒนาคุณภาพครูอาจารย์ และบุคลากรของสถานศึกษา**

มีการบริหารจัดการ และมีการพัฒนาครูอาจารย์ผู้สอนให้มีความรู้ในวิชาที่รับผิดชอบ และมีทักษะการสอนที่ดี รวมทั้งส่งเสริมให้ครูอาจารย์พัฒนาความรู้และมีประสบการณ์มากยิ่งขึ้น มีการพัฒนาบุคลากรในสถานศึกษาให้มีความรู้ความสามารถ และทักษะในการปฏิบัติงานที่เกี่ยวข้อง รวมทั้งสนับสนุน/ส่งเสริมให้ ฝ่ายต่าง ๆ ปฏิบัติงานให้บรรลุตามวัตถุประสงค์และเป้าหมายของงาน สร้างวัฒนธรรมการปฏิบัติเพื่อให้กิจกรรมต่าง ๆ มีความสำเร็จหรือการบรรลุผลตามวัตถุประสงค์และเป้าหมายของกิจกรรมหลัก

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. ครูอาจารย์มีความเป็นมืออาชีพ | ๑. พิจารณาคัดเลือก ครูอาจารย์ที่มีความเชี่ยวชาญในสาขาวิชา และเทคนิคการสอน | ฝ่ายวิชาการ | สถานศึกษา |
| ๒. พัฒนาเพิ่มพูนความรู้ความสามารถ  ทักษะการสอน และศักยภาพของครูอาจารย์ ด้วยกิจกรรมและวิธีการต่าง ๆ | ฝ่ายวิชาการ | สถานศึกษา |
| ๓. ส่งเสริมให้ครูอาจารย์ผลิตผลงานทางวิชาการหรือสร้างนวัตกรรมที่มีคุณค่าและมีประโยชน์ในการศึกษาหรือการปฏิบัติงาน | ฝ่ายวิชาการ | สถานศึกษา |
| ๔. สร้างขวัญกำลังใจ ยกย่องเชิดชูครูอาจารย์ที่มีผลงานหรือมีความมุ่งมั่นตั้งใจในการสอน | ฝ่ายวิชาการ | สถานศึกษา |
| ๒. บุคลากรในสถานศึกษามีคุณภาพสามารถปฏิบัติงานให้บรรลุตามวัตถุประสงค์และเป้าหมายของงาน | ๑. สนับสนุน/ส่งเสริมให้บุคลากรทางการศึกษามีความรู้ความสามารถและทักษะในการปฏิบัติงานที่เกี่ยวข้องให้บรรลุตามวัตถุประสงค์และเป้าหมายของงาน | สถานศึกษา | - |
| ๒. ประเมินผลการปฏิบัติงานของบุคลากรทางการศึกษาโดยผู้บังคับบัญชา | สถานศึกษา | - |
| ๓. พัฒนาเพิ่มพูนความรู้ความสามารถ และศักยภาพของบุคลากรทางการศึกษา ด้วยกิจกรรมและวิธีการต่าง ๆ | สถานศึกษา | - |
| ๔. สร้างขวัญกำลังใจ ยกย่องเชิดชูบุคลากรทางการศึกษาที่มีผลงานหรือมีความมุ่งมั่นตั้งใจในการปฏิบัติงาน | สถานศึกษา | - |

**๒.๓ การพัฒนาทรัพยากรสนับสนุนการศึกษา และการบริหารจัดการ**

มีการปรับปรุงและพัฒนาความพร้อมของทรัพยากรเพื่อการศึกษาและการฝึก (ทั้งจำนวนและคุณภาพ) เช่น ห้องเรียน ห้องสัมมนา ห้องฝึก และเครื่องมือ/อุปกรณ์ที่ใช้สนับสนุนการศึกษาและการฝึก ประยุกต์ใช้เทคโนโลยีสารสนเทศและเครื่องมือต่าง ๆ ในการเพิ่มประสิทธิผลของการเรียนรู้ และเพิ่มประสิทธิภาพของการบริหารจัดการงานด้านต่าง ๆ มีมาตรการบำรุงรักษาทรัพยากรต่าง ๆ ให้พร้อมใช้งาน

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| - ทรัพยากรสนับสนุนการ ศึกษาและการบริหารจัดการมีจำนวนเพียงพอ และมีคุณภาพ | ๑. ตรวจสอบและประเมินความพร้อมของทรัพยากรสนับสนุนการศึกษา และการบริหารจัดการ | สถานศึกษา | - กองบริการ  การศึกษา  - กองส่งกำลังบำรุง  - กองสนับสนุน  - กองห้องสมุด  - ศูนย์ยุทธศาสตร์  ทหารเรือ |
| ๒. จัดทำแผนจัดหา และแผนการซ่อมบำรุงทรัพยากรสนับสนุนการศึกษา และการบริหารจัดการ | สถานศึกษา | - กองบริการ  การศึกษา  - กองส่งกำลังบำรุง  - กองสนับสนุน  - กองห้องสมุด  - ศูนย์ยุทธศาสตร์  ทหารเรือ |
| ๓. กำหนดมาตรการในการใช้ และการบำรุงรักษาทรัพยากรสนับสนุนการศึกษาประเภทต่าง ๆ | สถานศึกษา | - กองบริการ  การศึกษา  - กองส่งกำลังบำรุง  - กองสนับสนุน  - กองห้องสมุด  - ศูนย์ยุทธศาสตร์  ทหารเรือ |

**๒.๔ การประสานความร่วมมือเพื่อการบริหารจัดการศึกษา**

มีการประสานกับหน่วยต้นสังกัดและหน่วยงานต่าง ๆ ทั้งภายในและภายนอกกองทัพ เพื่อสนับสนุนการศึกษา การเรียนการสอน การเพิ่มพูนความรู้ การฝึกทักษะ การฝึกงาน และการสนับสนุนอื่น ๆ ให้ข้อมูลและข่าวสารแก่หน่วยต้นสังกัดและหน่วยที่เกี่ยวข้องอื่น ๆ เพื่อสร้างความเข้าใจและสร้างภาพลักษณ์ที่ดีต่อการศึกษาของสถานศึกษา

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. ความร่วมมือจากเหล่าทัพ  มหาวิทยาลัย และหน่วยงานอื่น ๆ ในการบริหารจัดการ ศึกษา | ๑. ส่งเสริม สนับสนุนการสร้างการมีส่วนร่วมในการจัดการศึกษาจากทุกภาคส่วน เพื่อพัฒนาคุณภาพการศึกษาของสถานศึกษา | - ฝ่ายวิชาการ  - สถานศึกษา | - |
| ๒. กำหนดแนวทางการปฏิบัติที่ชัดเจนให้กับ/ร่วมกับหน่วยงานต่าง ๆ ทั้งภายในและภายนอกกองทัพ ในการสนับสนุนการศึกษา การเรียนการสอน การเพิ่มพูนความรู้ การฝึกทักษะ ศึกษา ดูงาน ฯลฯ | - ฝ่ายวิชาการ  - สถานศึกษา | - |
| ๒. หน่วยต้นสังกัดและหน่วยที่ เกี่ยวข้องได้รับข้อมูลข่าวสารการจัดการศึกษาของสถานศึกษา | - ประชาสัมพันธ์/นำเสนอข้อมูลและข่าวสารเพื่อสร้างความเข้าใจและสร้างภาพลักษณ์ที่ดีต่อการจัดการศึกษาของสถานศึกษา | สถานศึกษา | - กองบริการ  การศึกษา |

**ด้านที่ ๓ การจัดการเรียนการสอนและเสริมสร้างทักษะ**

สถานศึกษาจัดการเรียนการสอนตามมาตรฐานการศึกษาของหลักสูตร และระเบียบการศึกษา ที่กำหนด จัดกิจกรรมการเรียนการสอนที่กระตุ้นให้ผู้เรียนมีกระบวนการคิดเชิงวิเคราะห์อย่างมีวิจารณญาณ แสวงหาความรู้และเชื่อมโยงบูรณาการสาระการเรียนรู้และทักษะด้านต่าง ๆ และประยุกต์ใช้ความรู้ในการแก้ปัญหาหรือริเริ่มสร้างสรรค์ เพื่อพัฒนาแนวปฏิบัติที่ดียิ่งขึ้น มีการประเมินผลการเรียนรู้ตามข้อกำหนดและสอดคล้องกับลักษณะของการเรียนรู้ การพัฒนาสาระวิชาและการเรียนการสอนให้ทันสมัย

**@ประเด็นคุณภาพที่สำคัญ**

**๓.๑ การจัดการเรียนการสอนกระบวนวิชาที่กำหนดในหลักสูตร**

สถานศึกษาและหน่วยที่เกี่ยวข้องมีการ ส่งเสริม สนับสนุน กำกับดูแล ให้มีการจัดการเรียนการสอนและการฝึกตามกระบวนการศึกษาของหลักสูตรได้อย่างถูกต้องและครบถ้วน เพื่อพัฒนาความรู้ความสามารถทางวิชาการและวิชาชีพให้มีคุณภาพและมาตรฐานตามที่กำหนด มีการกำหนดกระบวนทัศน์/รูปแบบการเรียนการสอนที่ดี มีมาตรฐานเดียวกัน มีการใช้สื่อ เทคโนโลยี และสิ่งสนับสนุนการเรียนรู้ที่ดีและเหมาะสมกับการเรียนรู้ ควบคุมและกำกับดูแลให้มีการเรียนการสอนตามแผนงานและกระบวนการที่กำหนด มีการวัดผลการเรียนรู้ที่สอดคล้องกับแนวทางการเรียนการสอนและวัตถุประสงค์รายวิชา รวมทั้งปรับปรุงกระบวนวิชาในหลักสูตรให้สอดคล้องกับความก้าวหน้าของวิทยาการและความต้องการของหน่วยต้นสังกัดอยู่เสมอ

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. การจัดการเรียนการสอนและการฝึกตามกระบวนการศึกษาของหลักสูตรได้อย่างถูกต้องและครบถ้วน | - กำหนดกระบวนทัศน์/รูปแบบการเรียน  การสอนและการฝึกไว้อย่างเป็นรูปธรรม  และดำเนินการตามรูปแบบและกระบวนการ  ที่กำหนด ได้อย่างครบถ้วน | - สถานศึกษา  - ฝ่ายวิชาการ | - |
| ๒. มุ่งเน้นให้ผู้เรียนมีกระบวน การคิดเชิงวิเคราะห์อย่างมีวิจารณญาณ | ๑. จัดการเรียนการสอน/กิจกรรม ที่มุ่งเน้นให้ผู้เรียนมีกระบวนการคิดเชิงวิเคราะห์ และเชื่อมโยงบูรณาการสาระการเรียนรู้และทักษะด้านต่าง ๆ | สถานศึกษา | - |
| ๒. วัดและประเมินผลการเรียนรู้ที่สอดคล้องกับแนวทางการเรียนการสอน และวัตถุประสงค์รายวิชา ด้วยวิธีการต่าง ๆ ตามที่กำหนดในประมวลการศึกษา | - สถานศึกษา  - ฝ่ายวิชาการ | - |
| ๓. ทบทวน ปรับปรุง พัฒนาหลักสูตรทุกวงรอบ ๓ - ๕ ปี และทบทวนเนื้อหารายวิชาทุกปี ให้สอดคล้องกับความก้าวหน้าของวิทยาการและความต้องการของหน่วยต้นสังกัด | - สถานศึกษา  - ฝ่ายวิชาการ | - |

**๓.๒ การมีส่วนร่วมของผู้เรียนในกระบวนการเรียนการสอนและการฝึก**

สถานศึกษาและหน่วยที่เกี่ยวข้อง ส่งเสริมให้ผู้เรียนมีส่วนร่วมในการปรับปรุงพัฒนาหลักสูตรและการเรียนการสอน/การฝึก โดยเน้นกิจกรรมการเรียนรู้ร่วมกัน การแบ่งปัน/แลกเปลี่ยนความรู้ การคิดวิเคราะห์อย่างมีเหตุผล การค้นคว้าวิจัยเพื่อสร้างความรู้ใหม่ การนำเสนอ/ถ่ายทอดความรู้และความคิดแก่ผู้อื่น   
ครูอาจารย์ในสาขาวิชาต่าง ๆ ให้คำปรึกษา/กระตุ้นให้ผู้เรียนมีกระบวนการคิด แสวงหาความรู้ และสร้างความรู้ด้วยตัวเอง ส่งเสริมและสนับสนุนให้ใช้สื่อ อุปกรณ์ เทคโนโลยีสารสนเทศ และนวัตกรรมเพื่อการศึกษา การฝึก และการเรียนรู้ด้วยตนเอง

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| - การจัดการเรียนการสอนและการฝึกที่มุ่งเน้นผู้เรียนเป็นสำคัญ | ๑. จัดการเรียนการสอน/การสัมมนา/การอภิปราย/การฝึก/กิจกรรมสนับสนุน ให้ผู้เรียนได้เรียนรู้ร่วมกัน แบ่งปัน/แลกเปลี่ยนความรู้ | สถานศึกษา | - |
| ๒. จัดการเรียนการสอน/การสัมมนา/การ  อภิปราย/การฝึก/กิจกรรมสนับสนุน ให้ผู้เรียน  มีการคิดวิเคราะห์อย่างมีเหตุผล/การค้นคว้าวิจัยเพื่อสร้างความรู้ใหม่ | สถานศึกษา | - |
| ๓. จัดการเรียนการสอน/การสัมมนา/การอภิปราย/การฝึก/กิจกรรมสนับสนุน ให้ผู้เรียนมีการนำเสนอ/ถ่ายทอดความรู้และความคิด/ผลงาน | สถานศึกษา | - |
| ๔. จัดเวลาให้ผู้เรียนพบครูอาจารย์/ที่ปรึกษา | สถานศึกษา | - |
| ๕. ให้ผู้เรียนมีส่วนร่วมในการปรับปรุงพัฒนาหลักสูตร | - สถานศึกษา  - ฝ่ายวิชาการ | - |

**๓.๓ กิจกรรมการสร้างเสริมทักษะและประสบการณ์**

สถานศึกษาและหน่วยที่เกี่ยวข้องส่งเสริมและสนับสนุนให้มีการจัดกิจกรรมเสริมหลักสูตรเพื่อให้ผู้เรียนมีความรักชาติ เทิดทูนพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข ส่งเสริมทักษะการดำรงชีวิตและทักษะวิชาชีพ ปลูกฝังคุณธรรม จริยธรรม ค่านิยม ระเบียบวินัย ปลูกฝังจิตสำนึกในการเป็นพลเมืองที่ดี การอยู่ร่วมและทำงานร่วมกับผู้อื่นได้ รวมทั้งมีจิตสาธารณะในการอุทิศและบำเพ็ญประโยชน์สังคมชุมชน รวมทั้งส่งเสริมกิจกรรมการทำนุบำรุงศาสนา ศิลปะ วัฒนธรรม อนุรักษ์สิ่งแวดล้อม การกีฬา ส่งเสริมการดำรงตนตามปรัชญาของเศรษฐกิจพอเพียง

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| ๑. ผู้เรียนมีความรักชาติ เทิดทูนพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข | - จัดกิจกรรม ส่งเสริม สนับสนุน การสร้างจิตสำนึกของผู้เรียน ด้านการรักชาติ เทิดทูนพระมหากษัตริย์ และการปกครองระบอบประชาธิปไตย | สถานศึกษา | - |
| ๒. ผู้เรียนมีทักษะและประสบการณ์ที่หลากหลาย | ๑. จัดกิจกรรมด้านการปลูกฝังคุณธรรม จริยธรรม ค่านิยม ระเบียบวินัย | สถานศึกษา | - |
| 1. จัดกิจกรรมปลูกฝังจิตสำนึกในการเป็นพลเมืองที่ดี การอยู่ร่วมและทำงานร่วมกับผู้อื่นได้ การมีจิตสาธารณะ | สถานศึกษา | - |
| ๓. จัดกิจกรรมด้าน ศาสนา ศิลปะ วัฒนธรรม และสิ่งแวดล้อม | สถานศึกษา | - |
| ๔. จัดกิจกรรมด้านการดำรงตนตามปรัชญาของเศรษฐกิจพอเพียง | สถานศึกษา | - |
| ๕. จัดกิจกรรมด้านสุขภาพพลานามัยและ  การกีฬา | สถานศึกษา | - |

**ด้านที่ ๔ การประกันคุณภาพภายใน**

สถานศึกษาจัดให้มีระบบการประกันคุณภาพภายในและดำเนินการเพื่อพัฒนาคุณภาพการศึกษา และพัฒนามาตรฐานการศึกษา ประกอบด้วย การประเมินคุณภาพภายใน การติดตามตรวจสอบคุณภาพการศึกษา และการพัฒนาคุณภาพการศึกษา

**@ประเด็นคุณภาพที่สำคัญ**

**๔.๑ คุณภาพในการดำเนินการประกันคุณภาพภายใน**

สถานศึกษาจัดให้มีระบบการประกันคุณภาพภายใน และดำเนินการเพื่อพัฒนาคุณภาพการศึกษาและพัฒนามาตรฐานการศึกษา ประกอบด้วย การประเมินคุณภาพภายใน การติดตามตรวจสอบคุณภาพการศึกษา และการพัฒนาคุณภาพการศึกษา โดยดำเนินการตามแนวทางที่หน่วยควบคุมการศึกษากำหนด

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| - มีระบบการประกันคุณภาพการศึกษาภายในสถานศึกษา | ๑. กำหนดและจัดทำคู่มือประกันคุณภาพภายในสถานศึกษา | สถานศึกษา | - |
| ๒. จัดทำแผนพัฒนาคุณภาพการศึกษาของสถานศึกษา | สถานศึกษา | - |
| ๓. ติดตาม ตรวจสอบผลการดำเนินงานตามแผนพัฒนาคุณภาพการศึกษา และรายงานผล | สถานศึกษา | - ฝ่ายวิชาการ  - กองบริการ  การศึกษา  - กองส่งกำลังบำรุง  - กองสนับสนุน  - กองห้องสมุด  - ศูนย์ยุทธศาสตร์  ทหารเรือ |
| ๔.จัดทำ**รายงานการประเมินตนเอง** ของสถานศึกษา เสนอหน่วยต้นสังกัด | สถานศึกษา | - ฝ่ายวิชาการ  - กองบริการ  การศึกษา  - กองส่งกำลังบำรุง  - กองสนับสนุน  - กองห้องสมุด  - ศูนย์ยุทธศาสตร์  ทหารเรือ |
| ๕. นำผลการประเมิน**คุณภาพการศึกษา**  มาปรับปรุงและพัฒนาคุณภาพการศึกษา | สถานศึกษา | - |

**๔.๒ การปรับปรุงระบบและกลไกอย่างต่อเนื่อง**

สถานศึกษาหาโอกาส/มีความมุ่งมั่นในการพัฒนาและดำเนินการปรับปรุงกลไกและกระบวนการต่าง ๆ อย่างต่อเนื่อง เพื่อยกระดับเป้าหมายและผลสัมฤทธิ์ทางการศึกษา หรือเพื่อปรับตัวให้สอดคล้องกับการเปลี่ยนแปลงของนโยบายหน่วยเหนือ ความต้องการ/ความคาดหวังของหน่วยผู้ใช้ผลผลิต ปัจจัยแวดล้อม  
ทางการศึกษา ฯลฯ

|  |  |  |  |
| --- | --- | --- | --- |
| **เป้าประสงค์** | **แนวทางดำเนินการ** | **หน่วยรับผิดชอบ** | **หน่วยเกี่ยวข้อง** |
| - ปรับปรุงระบบ กลไกการดำเนินงานประกันคุณภาพการศึกษาอย่างต่อเนื่อง | ๑. ทบทวนความต้องการของหน่วยต้นสังกัด การเปลี่ยนแปลงของนโยบายหน่วยเหนือ และปัจจัยแวดล้อมทางการศึกษา ฯลฯ | สถานศึกษา | - |
| ๒. วางแผนพัฒนา ปรับปรุงกลไก และกระบวนการต่าง ๆ ในการดำเนินงานประกันคุณภาพการศึกษา ให้สอดคล้องกับความต้องการของหน่วยต้นสังกัด การเปลี่ยนแปลงของนโยบายหน่วยเหนือ และปัจจัยแวดล้อมทางการศึกษา | สถานศึกษา | **-** |
| ๓. ดำเนินการปรับปรุงกลไก และกระบวนการต่าง ๆ ตาม แผนพัฒนา | สถานศึกษา | **-** |

**แนวทางการจัดทำรายงานประจำปี**

* **รายงานประจำปี (Annual Report)**
* **ส่วนที่ ๑ ข้อมูลเบื้องต้นของสถานศึกษา**
* **ภารกิจของสถานศึกษา วิสัยทัศน์/นโยบาย/กลยุทธ์ที่สำคัญ**

\* โครงสร้างและสังกัดของสถานศึกษา ควรประกอบด้วย ...

- สังกัดของสถานศึกษา และหน่วยงานสำคัญที่เกี่ยวข้องกับหลักสูตรของสถานศึกษา

- ผังโครงสร้างที่แสดงความเชื่อมโยงกับหน่วนต้นสังกัดและหน่วยย่อยของสถานศึกษา

- ผู้บริหารและข้าราชการในตำแหน่งสำคัญ ๆ ของหน่วย

\* ภารกิจและความรับผิดชอบของสถานศึกษา ควรประกอบด้วย ...

- ภารกิจตาม อัตราเฉพาะกิจ (อฉก.)

- บทบาทหน้าที่ของสถานศึกษา ตามที่ดำเนินการจริงในปัจจุบัน

- การส่งมอบผลผลิตแก่หน่วยต้นสังกัด และหน่วยที่มีส่วนได้ส่วนเสียกับสถานศึกษา

\* วิสัยทัศน์/นโยบาย/กลยุทธ์สำคัญในการบริหารการศึกษา ควรประกอบด้วย ...

- วิสัยทัศน์/นโยบายของหัวหน้าหน่วย/ผู้บริหารสูงสุดของสถานศึกษา

- กลยุทธ์/แผนงานสำคัญของสถานศึกษา (ทั้งแผนงานประจำและการพัฒนาอื่น ๆ)

* **ข้อมูลทรัพยากรของสถานศึกษา**

\* ทรัพยากรบุคคล (ครูอาจารย์ และบุคลากรทางการศึกษาจากฝ่ายต่าง ๆ) ควรประกอบด้วย ...

- ครูอาจารย์ผู้สอน ครูอาจารย์ควบคุมการสัมมนา/อภิปราย เจ้าหน้าที่สนับสนุนการฝึกศึกษา

- ข้อมูลแสดง ระดับการศึกษาหรือความเชี่ยวชาญ ...

\* อาคาร สถานที่ ห้องสมุด ห้องโสต ฯลฯ ควรประกอบด้วย ...

- อาคารเรียน ห้องเรียน ห้องปฏิบัติการ ห้องสมุด ห้องสัมมนา ฯลฯ

- สนามกีฬา ห้องออกกำลังกาย ฯลฯ

\* สื่อการสอนและการเรียนรู้ และอุปกรณ์ต่าง ๆ ควรประกอบด้วย ...

- ตำรา หนังสือ คอมพิวเตอร์ และอุปกรณ์อิเล็กทรอนิกส์ที่เชื่อมต่อ

- อุปกรณ์กีฬา อุปกรณ์การปฏิบัติการ

- ระบบเทคโนโลยีสารสนเทศ ฐานข้อมูล ระบบบริการทางการศึกษา/การบริหาร

* **ผลผลิต/ผู้สำเร็จการศึกษาที่พึงประสงค์**

\* ลักษณะของการจัดการศึกษา ควรประกอบด้วย ...

- ปรัชญาการศึกษา ...สิ่งที่กำหนดเป้าหมาย หรือทิศทางของการศึกษา

- หลักสูตร ...สิ่งกำหนดคุณลักษณะผู้เรียนที่จะบรรลุเป้าหมายที่ต้องการ

- การสอน ...กระบวนการที่ปลูกฝังให้ผู้เรียนเกิดคุณสมบัติและเรียนรู้ตามหลักสูตรที่กำหนด

- การประเมินผล ...กระบวนการพิจารณาหรือตรวจสอบคุณภาพของผู้เรียน

- การวิจัย ...กระบวนการหาสาเหตุของปัญหาต่าง ๆ อันเป็นแนวทางนำไปสู่ความเปลี่ยนแปลงปรับปรุงหลักสูตร การเรียนการสอน และการประเมินผล

\* จำนวนของผู้เรียน ควรประกอบด้วย ...

- ข้อมูลผู้เรียน

- จำนวนของผู้เรียน

\* คุณลักษณะของผู้สำเร็จการศึกษาที่พึงประสงค์ ควรประกอบด้วย ...

- ที่มาของการกำหนดคุณลักษณะที่พึงประสงค์

- คุณลักษณะทางทหาร ... คุณลักษณะของกำลังพลที่กองทัพต้องการ

- คุณลักษณะบุคคล ... การเป็นมนุษย์ที่ดี/พลเมืองที่ดีของสังคม

- คุณลักษณะทางวิชาการและวิชาชีพ ... ตามมาตรฐานหรือสมรรถนะวิชาชีพ

* **ส่วนที่ ๒ สรุปผลการดำเนินงาน (พิจารณาตามกรอบมาตรฐาน)**
* **ด้านที่ ๑ คุณภาพของผลผลิตจากการจัดการศึกษา**

@ประเด็นคุณภาพที่สำคัญ

**๑.๑ : คุณลักษณะของผู้สำเร็จการศึกษา**

**\* วัตถุประสงค์และเป้าหมายที่ต้องการให้เกิด**

- คุณลักษณะด้านวิชาการ/วิชาชีพ คุณลักษณะส่วนบุคคล/พฤติกรรม

**\* ทรัพยากรที่ใช้/วิธีการประเมินคุณลักษณะของผู้สำเร็จการศึกษา**

- บุคลากรที่รับผิดชอบ งบประมาณที่ใช้ในกิจกรรม

- กระบวนการและวิธีการวัดผล/ประเมินผลคุณลักษณะ

**\* ความสำเร็จของการดำเนินการ**

- การสำเร็จการศึกษาตามหลักสูตร

- สมรรถนะหรือทักษะความเชี่ยวชาญตามแขนงวิชาชีพ

- ผลลัพธ์หรือความสำเร็จอื่น ๆ ที่เกิดกับผู้เรียน/ผู้สำเร็จการศึกษา

**๑.๒ : ความพึงพอใจของหน่วยต้นสังกัด/หน่วยผู้ใช้**

**\* เป้าหมายที่ต้องการจากกิจกรรม**

**\* ทรัพยากรที่ใช้/วิธีการสำรวจความพึงพอใจต่อผู้สำเร็จการศึกษา**

- ฐานข้อมูล เครื่องมือ งบประมาณที่ใช้ในการสำรวจ

- แนวทางการสำรวจ ช่องทางการได้ข้อมูลจากการสำรวจ

- แนวทางการรวบรวม วิเคราะห์ผล และสรุปผลการสำรวจ

**\* การรายงานผลการสำรวจต่อผู้บริหารและผู้เกี่ยวข้อง**

**\* การนำไปพิจารณาปรับปรุงการดำเนินงานที่เกี่ยวข้อง**

* **ด้านที่ ๒ กลยุทธ์ในการบริหารจัดการศึกษา**

@ประเด็นคุณภาพที่สำคัญ

**๒.๑ : คุณภาพในการดำเนินการบริหารจัดการศึกษาตามแนวทางสถานศึกษา**

**\* การให้ความรู้และสร้างความตระหนักในบทบาทหน้าที่ของบุคลากร**

- การให้ความรู้ความเข้าใจในวัตถุประสงค์/เป้าหมาย/กระบวนการศึกษา

- การให้ความรู้ความเข้าใจในนโยบาย/เป้าหมาย/ความต้องการของหน่วยต้นสังกัด

**\* นโยบาย/กลยุทธ์ในการบริหารจัดการของผู้บริหารสถานศึกษา**

**\* แผนงาน/กิจกรรมหลัก/วัตถุประสงค์และเป้าหมายตามภารกิจของสถานศึกษา**

**\* การควบคุม/ติดตาม/สนับสนุน/ตรวจสอบ/ประเมินความสำเร็จของงานสำคัญ**

**\* การเรียนรู้เพื่อการปรับปรุงและพัฒนาให้ดียิ่งขึ้น**

**\* การสร้างวัฒนธรรม/ค่านิยม/จิตสำนึกในการปฏิบัติงานให้บรรลุเป้าประสงค์**

**๒.๒ : การพัฒนาคุณภาพครูอาจารย์ และบุคลากรของสถานศึกษา**

**\* สถานภาพการบรรจุครูอาจารย์ และบุคลากรทางการศึกษา และการสรรหา/บรรจุ ครูอาจารย์ที่มีคุณวุฒิ/ทักษะสอดคล้องกับวิชาหรือกิจกรรมที่ทำการศึกษาอบรม**

**\* การเพิ่มพูนคุณวุฒิ/ความรู้/ทักษะ/ทัศนคติที่เป็นประโยชน์ต่อการฝึกศึกษา**

- การศึกษาเพิ่มเติมหรือเพิ่มพูนความรู้

- การอบรมเพื่อพัฒนาความรู้หรือทักษะในการสอนหรือการปฏิบัติงาน

- การประชุม/สัมมนาเพื่อพัฒนาประสิทธิภาพการศึกษาและการเรียนการสอน

**\* การส่งเสริมให้ครูอาจารย์ผลิตผลงานหรือนวัตกรรมที่เป็นประโยชน์ต่อการฝึกศึกษา และการตอบแทน/การให้รางวัลแก่ผู้มีผลผลิต**

**๒.๓ : การพัฒนาทรัพยากรสนับสนุนการศึกษาและการบริหารจัดการ**

**\* บัญชีรายการทรัพยากรสนับสนุนการฝึกศึกษาและการบริหารจัดการ เช่น สถานที่ ห้องเรียน ห้องสัมมนา ห้องฝึก อุปกรณ์ประกอบการฝึกศึกษา เทคโนโลยีสนับสนุนการเรียนการสอน ฯลฯ**

**\* การสำรวจความพร้อมของทรัพยากรสนับสนุนการฝึกศึกษาและการบริหารจัดการประเภทต่าง ๆ และการซ่อมแซม/บำรุงรักษา**

**\* การพัฒนาทรัพยากรและสิ่งแวดล้อมสนับสนุนการศึกษาและการฝึก**

**\* การประเมินประสิทธิผลของการใช้ประโยชน์จากทรัพยากรต่าง ๆ**

**๒.๔ : การประสานความร่วมมือเพื่อการบริหารจัดการศึกษา**

**\* แนวทางการสร้างความร่วมมือและการประสานกับหน่วยต้นสังกัด/หน่วยงานในกองทัพ/หน่วยงานภายนอกอื่น ๆ เพื่อร่วมกันพิจารณาแนวทางการพัฒนาคุณภาพการศึกษา สนับสนุนการฝึกศึกษา/เพิ่มพูนความรู้ การฝึกทักษะ การฝึกงาน และการสนับสนุนอื่น ๆ ฯลฯ**

**\* การร่วมกลุ่มหรือร่วมเครือข่ายความร่วมมือกับสถานศึกษาอื่น ๆ หรือองค์กรวิชาชีพอื่น ๆ ที่มีส่วนเกี่ยวข้องกับการศึกษาและการพัฒนาผู้เรียน การเสนอผลงานหรือนวัตกรรมของครูอาจารย์/ผู้เรียน ฯลฯ**

**\* การให้ข้อมูลและข่าวสารแก่หน่วยต้นสังกัดและหน่วยที่เกี่ยวข้องอื่น ๆ เพื่อสร้างความเข้าใจและสร้างภาพลักษณ์ที่ดีต่อการศึกษาของสถานศึกษา**

* **ด้านที่ ๓ การจัดการเรียนการสอนและเสริมสร้างทักษะ**

@ประเด็นคุณภาพที่สำคัญ

**๓.๑ : การจัดการเรียนการสอนกระบวนวิชาที่กำหนดในหลักสูตร**

**\* การจัดทำหลักสูตรการศึกษา การอนุมัติใช้หลักสูตร**

**\* การกำหนดปฏิทินการศึกษา/ตารางการศึกษา/แผนการศึกษา และความสำเร็จในการดำเนินการตามปฏิทินการศึกษา/ตารางการศึกษา/แผนการศึกษา ได้อย่างครบถ้วน**

**\* แนวทางการวัดและะประเมินผลการศึกษาและการฝึก (ความหลากหลายของวิธีการ**

**ที่สอดคล้องกับแนวทางการศึกษาและการฝึก)**

**\* การใช้เครื่องมือ/อุปกรณ์/สื่อการสอน/เทคโนโลยีประกอบการสอน**

**\* การประเมินความสำเร็จและประสิทธิภาพของการดำเนินงาน**

**๓.๒ : การมีส่วนร่วมของผู้เรียนในกระบวนการเรียนการสอนและการฝึก**

**\* การมีส่วนร่วมของผู้เรียนในการปรับปรุงพัฒนาหลักสูตรและการจัดการเรียนการสอน/การฝึก การจัดกิจกรรมการเรียนรู้ร่วมกัน การคิดวิเคราะห์อย่างมีเหตุผล**

**\* การส่งเสริมให้ครูอาจารย์ มีการค้นคว้าวิจัยความรู้ใหม่ การนำเสนอ ถ่ายทอดความรู้ความคิดแก่ผู้เรียน และเป็นครูอาจารย์ที่ปรึกษา**

**\* การพัฒนาครูอาจารย์ และบุคลากรฝ่ายต่าง ๆ ให้ใช้เครื่องมือหรือเทคโนโลยีให้เป็นประโยชน์ในการฝึกศึกษา หรือการปฏิบัติงานด้านต่าง ๆ**

**๓.๓ : กิจกรรมเสริมสร้างทักษะและประสบการณ์**

**\* กิจกรรมเสริมสร้างความจงรักภักดีต่อชาติและการเทิดพระเกียรติพระราชวงศ์**

**\* กิจกรรมเสริมสร้างเศรษฐกิจพอเพียงและดำเนินแนวทางตามโครงการพระราชดำริ**

**\* กิจกรรมธำรงคุณธรรมจริยธรรม การทำงานร่วมกับผู้อื่น การช่วยเหลือสังคม**

**\* กิจกรรมเสริมสร้างสุขภาพพลานามัยและการกีฬา**

**\* กิจกรรมเสริมสร้างสุนทรียภาพทางอารมณ์**

* **ด้านที่ ๔ การประกันคุณภาพภายใน**

@ประเด็นคุณภาพที่สำคัญ

**๔.๑ : คุณภาพในการดำเนินการประกันคุณภาพภายใน**

**\* การกำหนดมาตรฐานการประกันคุณภาพการศึกษาของสถานศึกษา**

**\* การจัดทำแผนพัฒนาคุณภาพการศึกษา และแผนดำเนินงานของสถานศึกษา**

**\* กลไกในการสร้างวัฒนธรรมคุณภาพแก่บุคลากรในสถานศึกษา**

**\* กลไก/กระบวนการในการควบคุมและตรวจสอบคุณภาพในด้านต่าง ๆ**

**\* การติดตามตรวจสอบผลลัพธ์ของการดำเนินงานและการปรับปรุงแก้ไข**

**\* กลไกและกระบวนการประเมินคุณภาพการศึกษาภายในของสถานศึกษา**

**\* การมีส่วนร่วมของภาคส่วนและบุคลากรทั้งภายในและภายนอกสถานศึกษา**

**\* การนำผลการประเมินคุณภาพการศึกษาภายในและภายนอกมาปรับปรุงและพัฒนา**

**๔.๒ : การปรับปรุงระบบและกลไกอย่างต่อเนื่อง**

**\* การทบทวนผลการดำเนินงาน และผลการประเมินคุณภาพการศึกษา**

\* **การทบทวนและศึกษาการพัฒนาของประเด็นคุณภาพแต่ละด้านเทียบกับผลประเมินในปีที่ผ่านมา**

**\* การศึกษา/สำรวจความเปลี่ยนแปลงของนโยบายหน่วยต้นสังกัดและปัจจัยแวดล้อมทางการศึกษาด้านต่าง ๆ**

**\* การศึกษาและพิจารณาหาแนวทางในการปรับปรุงและพัฒนาในสิ่งที่เกี่ยวข้อง**

**\* การกำหนดวัตถุประสงค์/เป้าหมายเพื่อให้เกิดผลลัพธ์ที่เป็นเลิศ**

* **ส่วนที่ ๓ อุปสรรคปัญหา และข้อเสนอแนะ**
* **จุดเด่น/จุดแข็ง/เอกลักษณ์ที่ส่งผลให้เกิดความสำเร็จ**
* อะไรคือจุดเด่น/จุดแข็ง/เอกลักษณ์/ความเป็นเลิศของสถานศึกษา และปัจจัยที่เกื้อหนุนให้เกิดความสำเร็จตามแผนงาน/กิจกรรมต่าง ๆ ของสถานศึกษา เช่น ผู้นำ งบประมาณ ความร่วมมือของบุคลากร ความพร้อมของทรัพยากร ฯลฯ
* **ปัจจัยที่เป็นอุปสรรคปัญหาในการดำเนินงาน**
* แผนงาน/กิจกรรมต่าง ๆ ที่สถานศึกษาดำเนินการมาแต่ยังไม่เกิดผลสำเร็จตามเป้าหมายนั้น มีสิ่งใดที่เป็นอุปสรรคปัญหาต่อการสร้างความสำเร็จบ้าง เช่น ผู้นำ งบประมาณ ความร่วมมือของบุคลากร ความพร้อมของทรัพยากร ฯลฯ
* **ข้อเสนอแนะเพื่อการปรับปรุง/สิ่งที่ต้องการให้หน่วยต้นสังกัดสนับสนุน**
* สถานศึกษามีข้อเสนอแนะเพื่อปรับปรุงปัจจัย/การดำเนินงานของตนให้เกิดผลสำเร็จตามที่คาดหวังหรือมีความก้าวหน้ามากยิ่งขึ้น รวมทั้งมีสิ่งใดที่ต้องการให้หน่วยต้นสังกัด/หน่วยงานอื่น ๆ สนับสนุนช่วยเหลือบ้าง

**\*\*\*\*\*\*\*\*\*\*\*\*\*\*\*\*\*\*\*\***

**รายชื่อคณะจัดทำกรอบมาตรฐานคุณภาพการศึกษาสำหรับสถานศึกษา**

**ตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)**

**ที่ปรึกษา :**

พลเรือโท ช่อฉัตร กระเทศ เจ้ากรมยุทธศึกษาทหารเรือ

พลเรือตรี สุพจน์ สายวงศ์ปัญญา รองเจ้ากรมยุทธศึกษาทหารเรือ

พลเรือตรี พีรศักดิ์ พัวพันธ์พงษ์ รองเจ้ากรมยุทธศึกษาทหารเรือ

พลเรือตรี โกเมศ สะอาดเอี่ยม เสนาธิการ กรมยุทธศึกษาทหารเรือ

นาวาเอก วชิรพร วงค์นครสว่าง รองเสนาธิการ กรมยุทธศึกษาทหารเรือ

นาวาเอก สาคร ปั่นเมืองปัก รองเสนาธิการ กรมยุทธศึกษาทหารเรือ

นาวาเอก สุรศักดิ์ ประทานวรปัญญา รองเสนาธิการ กรมยุทธศึกษาทหารเรือ

นาวาเอก รองศาสตราจารย์ นเรศ เพ็ชรนิน รองผู้บัญชาการ โรงเรียนเสนาธิการทหารเรือ

กรมยุทธศึกษาทหารเรือ

**คณะผู้จัดทำ :**

นาวาเอก เพิ่มพงษ์ จันทพิมพะ ผู้อำนวยการกองประกันคุณภาพการศึกษา

กรมยุทธศึกษาทหารเรือ

นวาเอกหญิง จิราวรรณ ธีรพงษ์พิศุทธ์ รองผู้อำนวยการกองประกันคุณภาพการศึกษา

กรมยุทธศึกษาทหารเรือ

นาวาโทหญิง สุภญา ธีปธนพงศ์ หัวหน้าแผนกควบคุม กองประกันคุณภาพ

การศึกษา กรมยุทธศึกษาทหารเรือ

นาวาโท ประดิษฐ์ พ้นชั่ว หัวหน้าแผนกสถิติและวิเคราะห์ข้อมูล กองประกัน

คุณภาพการศึกษา กรมยุทธศึกษาทหารเรือ

นาวาโท ประสงค์ อักษร หัวหน้าแผนกธุรการ กองกำลังพลและธุรการ

กองบังคับการ กรมยุทธศึกษาทหารเรือ

นาวาโทหญิง สุภารัตน์ แก้วนุ้ย ผู้เชี่ยวชาญการศึกษา แผนกควบคุม กองประกัน

คุณภาพการศึกษา กรมยุทธศึกษาทหารเรือ

นาวาโทหญิง ศรัญญา ศาสโนปถัมภ์ หัวหน้าแผนกตรวจสอบและประเมินผล กองประกัน

คุณภาพการศึกษา กรมยุทธศึกษาทหารเรือ

นาวาตรี ฐิติวัฒน์ วันศุกร์ ประจำแผนกควบคุม กองประกันคุณภาพ

การศึกษา กรมยุทธศึกษาทหารเรือ

เรือตรี วีระพงค์ วงศ์มณี หัวหน้าธุรการ กองประกันคุณภาพ

การศึกษา กรมยุทธศึกษาทหารเรือ

**คณะผู้จัดทำ :**

ผู้แทนสถานศึกษาและหน่วยสนับสนุนการจัดการศึกษา จำนวน ๑๔ นาย

**จัดทำต้นฉบับ :**

กองประกันคุณภาพการศึกษา กรมยุทธศึกษาทหารเรือ กองทัพเรือ กระทรวงกลาโหม

**รายชื่อผู้เข้าร่วมสัมมนาจัดทำกรอบมาตรฐานคุณภาพการศึกษาสำหรับสถานศึกษา**

**ตามแนวทางรับราชการของกรมยุทธศึกษาทหารเรือ (สถานศึกษาในส่วนการศึกษาที่หนึ่ง)**

**ใน ๒๗ - ๒๙ มีนาคม พ.ศ.๒๕๖๑**

**ณ ห้องเรียนหลักสูตรนายทหารอาวุโส**

**โรงเรียนเสนาธิการทหารเรือ กรมยุทธศึกษาทหารเรือ**

........................................

**ผู้เข้าร่วมสัมมนาจัดทำกรอบมาตรฐานคุณภาพการศึกษา :**

๑. นาวาเอก รองศาสตราจารย์ นเรศ เพ็ชรนิน รองผู้บัญชาการ โรงเรียนเสนาธิการทหารเรือ

กรมยุทธศึกษาทหารเรือ

๒. นาวาเอก เพิ่มพงษ์ จันทพิมพะ ผู้อำนวยการกองประกันคุณภาพการศึกษา

กรมยุทธศึกษาทหารเรือ

1. นาวาเอก สุนทระ บุญสวัสดิ์ รองผู้อำนวยการกองวิขาวิศวกรรม ฝ่ายวิชาการ

กรมยุทธศึกษาทหารเรือ

1. นาวาเอกหญิง จิราวรรณ ธีรพงษ์พิศุทธ์ รองผู้อำนวยการกองประกันคุณภาพการศึกษา

กรมยุทธศึกษาทหารเรือ

1. นาวาเอก ชาญชัย ศาสตร์สกุล อาจารย์กองวิชาความมั่นคงและวิชาพิเศษ

ฝ่ายวิชาการ กรมยุทธศึกษาทหารเรือ

1. นาวาเอกหญิง อรัญญา ศรียัพ รองผู้อำนวยการกองวิชาความมั่นคงและวิชาพิเศษ

ฝ่ายวิชาการ กรมยุทธศึกษาทหารเรือ

1. นาวาเอก วัฒนา วงศ์ปรีชา อาจารย์กองวิชาเสนาธิการกิจ ฝ่ายวิชาการ

กรมยุทธศึกษาทหารเรือ

1. นาวาเอกหญิง ชลธิชา มิ่งเมือง นายทหารสถิติและวิจัย โรงเรียนเสนาธิการทหารเรือ

กรมยุทธศึกษาทหารเรือ

1. นาวาเอก ภากร มาเนียม หัวหน้ากองปกครอง โรงเรียนนายทหารเรือชั้นต้น

กรมยุทธศึกษาทหารเรือ

1. ว่าที่ นาวาเอก พรวิทย์ ชาญดนตรี รองผู้อำนวยการกองการศึกษา วิทยาลัยการทัพเรือ

กรมยุทธศึกษาทหารเรือ

๑๑. นาวาโท อำนาจรัตน์ โสภณธรรมพัฒน์ อาจารย์กองวิชาวิศวกรรม ฝ่ายวิชาการ กรมยุทธศึกษาทหารเรือ

1. นาวาโทหญิง สุภารัตน์ แก้วนุ้ย ผู้เชี่ยวชาญการศึกษา แผนกควบคุม

กองประกันคุณภาพการศึกษา กรมยุทธศึกษาทหารเรือ

1. นาวาโทหญิง ศรัญญา ศาสโนปถัมภ์ หัวหน้าแผนกตรวจสอบและประเมินผล

กองประกันคุณภาพการศึกษา กรมยุทธศึกษาทหารเรือ

**\*\*\*\*\*\*\*\*\*\*\*\*\*\*\*\*\*\*\*\***